Наредба за допълнение на Наредба № Н-15 от 2010 г. за условията, размерите и реда за изплащане на допълнителни възнаграждения за специфични условия при изпълнение на военната служба на военнослужещите и за специфични условия на труд на цивилните служители от Министерството на отбраната, структурите на пряко подчинение на министъра на отбраната и Българската армия

Наредба за допълнение на Наредба № Н-15 от 2010 г. за условията, размерите и реда за изплащане на допълнителни възнаграждения за специфични условия при изпълнение на военната служба на военнослужещите и за специфични условия на труд на цивилните служители от Министерството на отбраната, структурите на пряко подчинение на министъра на отбраната и Българската армия (обн., ДВ, бр. 36 от 2010 г.; изм. и доп., бр. 98 от 2010 г., бр. 49 и 82 от 2011 г.; бр. 59 и 80 от 2012 г., бр. 10, 56 и 86 от 2014 г.; изм., бр. 101 от 2015 г.; изм. и доп., бр. 11 от 2016 г.) § 1. Създава се раздел XIV: „Раздел XIV

Допълнително възнаграждение за изпълнение на задачи по участие в охраната на държавната граница по чл. 57, ал. 1, т. 3 ЗОВСРБ Чл. 36. (1) На военнослужещите и цивилните служители, отдадени в заповед за изпълнение на задачи на място по участие в охраната на държавната граница по чл. 57, ал. 1, т. 3 от Закона за отбраната и въоръжените сили на Република България, се изплаща допълнително месечно възнаграждение в размер 300 лв.

(2) Допълнителното възнаграждение по ал. 1 се изплаща пропорционално на календарните дни от месеца, в които военнослужещият/цивилният служител изпълнява задачи на място по чл. 57, ал. 1, т. 3 от Закона за отбраната и въоръжените сили на Република България.“

Заключителна разпоредба § 2. Наредбата влиза в сила от деня на обнародването й в „Държавен вестник“.

Министър: Николай Ненчев