Решение № 200 ОТ 31 МАРТ 2003 Г. за определяне на спечелилия неприсъствен конкурс кандидат за концесионер на част от крайбрежната плажна ивица - морски плаж „Бяла - централен IV", община Бяла, област Варна, и за изменение на Решение №316 на Министерския съвет от 2001 г.

РЕШЕНИЕ № 200 ОТ 31 МАРТ 2003 Г. за определяне на спечелилия неприсъствен конкурс кандидат за концесионер на част от крайбрежната плажна ивица - морски плаж „Бяла - централен IV", община Бяла, област Варна, и за изменение на Решение № 316 на Министерския съвет от 2001 г.

На основание чл. 18, ал. 2 от Закона за концесиите във връзка с чл. 30 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г. и бр. 27 от 2002 г.), и Решение № 316 на Министерския съвет от 2001 г. (ДВ, бр. 49 от 2001 г.)

МИНИСТЕРСКИЯТ СЪВЕТ

РЕШИ: 1. Определя за концесионер на морски плаж „Бяла - централен IV-част от крайбрежната плажна ивица - обект на концесия съгласно Решение № 316 на Министерския съвет от 2001 г., ЕТ „Тръпчев - 56 - Георги Христов" със седалище гр. Бяла въз основа на спечелен неприсъствен конкурс, проведен на 16 юли 2001 г.

2. Одобрява резултатите от конкурса: 2.1. Срокът на концесията е 20 години.

2.2. Размерът на концесионното възнаграждение се определя за всяка календарна година независимо от началния срок на концесията съгласно изготвената с финансово-икономическия анализ на концесията методика - неразделна част от концесионния договор, и предложената от ЕТ „Тръпчев - 56 - Георги Христов" конкурсна цена-размер на отчисленията 2,5 на сто.

2.3. Внесеният от ЕТ „Тръпчев - 56 - Георги Христов" паричен депозит за участие в конкурса се задържа и прихваща от годишното концесионно възнаграждение за 2003 г.

3. Отменя т. 8.1.1, 8.2.3 и 9.3 от Решение № 316 на Министерския съвет от 2001 г.

4. В т. 8.1.2 от Решение № 316 на Министерския съвет от 2001 г. думите „2002 г." се заменят с „2003 г." и думите „до 31 януари 2002 г." се заменят с „в срок 10 дни от датата на влизане в сила на концесионния договор".

5. Упълномощава министъра на регионалното развитие и благоустройството да сключи концесионния договор с ЕТ „Тръпчев - 56 - Георги Христов" в едномесечен срок от влизането в сила на решението: 5. 1. Концесионният договор се сключва при условията на това решение, Решение № 316 на Министерския съвет от 2001 г. и направеното от ЕТ „Тръпчев - 56 - Георги Христов" предложение относно организацията на дейностите по ползването на морския плаж, материално-техническото и кадровото осигуряване на дейностите, които следва да се отразят от ЕТ „Тръпчев - 56 - Георги Христов" в комплексния план за срока на концесията, в работните проекти за устройване и експлоатация и в инвестиционните програми за съответната календарна година. 5.

2. Концесионният договор влиза в сила от датата на подписването му.

Министър-председател: Симеон Сакскобургготски

Главен секретар на Министерския съвет: Севдалин Мавров