Постановление № 161 от 15 юли 2005 г. за осигуряване на средства от централния бюджет за 2005 г. за поемане на разходи, свързани със защитата на подсъдимите български граждани по наказателното дело в Либия и свързаните с това дело граждански искове, както и за защита на гражданските искове на подсъдимите български граждани в наказателното дело срещу либийските офицери

ПОСТАНОВЛЕНИЕ № 161 ОТ 15 ЮЛИ 2005 Г. за осигуряване на средства от централния бюджет за 2005 г. за поемане на разходи, свързани със защитата на подсъдимите български граждани по наказателното дело в Либия и свързаните с това дело граждански искове, както и за защита на гражданските искове на подсъдимите български граждани в наказателното дело срещу либийските офицери

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2005 г. допълнителни средства по бюджета на Министерството на правосъдието в размер 400 000 лв. за командировъчни, такси, преводи, хонорари и други разходи, свързани със защитата на подсъдимите български граждани по наказателното дело в Либия и свързаните с това дело граждански искове, както и за защита на гражданските искове на подсъдимите български граждани в наказателното дело срещу либийските офицери.

Чл. 2. Средствата по чл. 1 да се осигурят чрез преструктуриране на “Други разходи” по централния бюджет за 2005 г.

Чл. 3. Министърът на финансите да извърши налагащите се от чл. 1 промени по бюджета на Министерството на правосъдието за 2005 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на правосъдието и на министъра на финансите.

Министър-председател: Симеон Сакскобургготски

Главен секретар на Министерския съвет: Севдалин Мавров