Наредба № 12 от 24 септември 2004 г. за придобиване на квалификация по професия “Хлебар-сладкар”

НАРЕДБА № 12 от 24 септември 2004 г. за придобиване на квалификация по професия “Хлебар-сладкар”

Раздел I

Общи положения Чл. 1. С тази наредба се определя държавното образователно изискване (ДОИ) за придобиване на квалификация по професия 541030 “Хлебар-сладкар” от област на образование “Производство и преработка” и професионално направление 541 “Производство на храни и напитки” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 541030 “Хлебар-сладкар” съгласно приложението към тази наредба определя изискванията за придобиване на втора степен на професионална квалификация за специалностите: 1. 5410301 “Производство на хляб и хлебни изделия”.

2. 5410302 “Производство на сладкарски изделия”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработва учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ по чл. 1 се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Хлебар-сладкар”.

(2) Държавното образователно изискване за придобиване на квалификация по професия “Хлебар-сладкар” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Учебните планове и програми по чл. 3, ал. 1 за професионално образование се прилагат от учебната 2004/2005 г., а за професионално обучение - от влизането в сила на тази наредба. § 2. Лицата, които са приети за обучение до учебната 2003/2004 г., включително по специалности и професии от професионално направление “Професии в сферата на обслужването” от списъка за специалностите и професиите за професионалните училища на Министерството на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 3. Указания по прилагането на тази наредба се дават от министъра на образованието и науката. § 4. Тази наредба се издава на основание чл. 17, т. 3 във връзка с чл. 16, т. 7 от Закона за народната просвета. § 5. Наредбата влиза в сила от деня на обнародването й в “Държавен вестник”.

Министър: И. Дамянов приложение към чл. 2

Държавно образователно изискване за придобиване на квалификация по професия “Хлебар-сладкар”

Професионално направление: 541 Производство на храни и напитки

Наименование на професията: 541030 Хлебар-сладкар

1. Входни характеристики

1.1. Степен на професионална квалификация и входящо образователно равнище

В табл. 1 са представени специалностите, включени в професията “Хлебар-сладкар” съгласно списъка на професиите за професионално образование и обучение (2004 г.), както и входящото минимално образователно равнище за придобиване на съответната степен на професионална квалификация.

Таблица 1

Забележка на редакцията: виж таблицата в PDF-а на броя 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав да упражнява професията “Хлебар-сладкар”, което се удостоверява с медицинско свидетелство, доказващо, че тази професия не му е противопоказна.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, диференцирани по специалности, са представени в табл. 2.

Таблица 2

Забележка на редакцията: виж таблицата в PDF-а на броя 2.

2. Тенденции в развитието на професионалното направление

Производството на хлебни и сладкарски изделия като част от професионалното направление “Производство на храни и напитки” е един от приоритетите на отрасъла.

Усъвършенстването и модернизирането на малките и средни предприятия - внедряване на нови технологии, оборудване и иновации, изисква подготовка на квалифицирани кадри за производството на хляб, хлебни и сладкарски изделия. 2.

3. Възможности за професионална реализация

В условията на развиващо се пазарно стопанство фирмите за производство на хляб, хлебни и сладкарски изделия се нуждаят от квалифицирана работна ръка.

Придобилите втора степен на професионална квалификация по професията “Хлебар-сладкар” могат да постъпват на работа на длъжности, които съответстват на следните професии от Националната класификация на професиите (1996 г.): 7412 “Квалифицирани работници за производство на хлебни и сладкарски изделия”, 8274 “Оператори на машини за производство на хлебни и тестени изделия”, 8171 “Оператори на автоматизирани поточни линии, 8291“Оператори на машини за пълнене, пакетиране, етикетиране”, 9322 “Ниско квалифицирани работници, заети в производството на хранителни продукти”, 8292 “Оператори, некласифицирани другаде” и други, в това число допълнени при актуализиране на Националната класификация на професиите. 2.

4. Възможност за повишаване на професионалната квалификация

След придобиване на втора степен на професионална квалификация по професията “Хлебар-сладкар” обучаваният може да продължи обучението си за придобиване на трета степен на професионална квалификация, като проведеното професионално обучение се зачита.

Придобилият втора степен на професионална квалификация по eдна от специалностите на професията “Хлебар-сладкар” може да се обучава по другата, като обучението му по задължителната професионална подготовка, единна за всички направления и единна за професиите от професионално направление “Производство на храни и напитки”, както и част от специфичната за професията задължителна професионална подготовка, се зачита.

Придобилият втора степен на професионална квалификация по професията “Хлебар-сладкар” може да се обучава по друга професия от направление “Производство на храни и напитки”, като обучението му по задължителната професионална подготовка, единна за всички направления и единна за професиите от професионалното направление, както и част от специфичната за професията задължителна професионална подготовка, се зачита.

3. Цели на обучението

Основна цел на обучението по професията “Хлебар-сладкар” е подготвянето на обучаваните за реализацията им по придобитата специалност в областта на направление “Производство на храни и напитки” като оператори в производството на хляб, хлебни и сладкарски изделия. 3.

1. Подцели за формиране на ключови компетенции при обучението по общата задължителна професионална подготовка, единна за всички професионални направления

След завършване на обучението по професията обучаваният трябва да: - знае и прилага основни правила за безопасна работа с оборудването на работното място, познава и използва личните предпазни средства, не замърсява околната среда; - осъществява добра комуникация по време на изпълнение на трудовата си дейност, умее да работи в екип, формулира проблеми, прави отчет за извършената работа; - познава пазарните отношения, процеси и явления, мястото и ролята на отделните лица, фирми, институции и държавата в тях; - познава правата и задълженията си като участник в трудовия процес, съгласно Кодекса на труда, разбира договорните отношения между работодател и работник; - участва при разпределяне на задачите между членовете на екипа, съдейства им и търси помощ от тях, изпълнява отговорно възложените му задачи; - разбира собствената си роля в производството и съзнава необходимостта от повишаване на квалификацията си; - знае общите правила за работа с компютър и умее да ползва програмни продукти, ползва съвременните информационни технологии при изпълнение на професионалните си задължения; - използва основната професионална терминология в комуникация на чужд език. 3.

2. Подцели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка, единна за всички професии от професионално направление “Производство на храни и напитки”

След завършване на обучението по професията обучаваният трябва да: - знае и прилага изискванията за здравословни и безопасни условия на труд и санитарно-хигиенните норми за работа при производството на хляб, хлебни и сладкарски изделия; - познава организацията на предприятието и задълженията на работещите в него; - познава основните суровини и материали в хлебопроизводството и сладкарството, технологичното им предназначение, знае и спазва условията за транспорт и съхранение на суровини и готова продукция; - познава основните технологични процеси в хлебопроизводството и сладкарството и технологичното обзавеждане, чрез които се осъществяват; - работи с технологична документация - стандарти, нормали, инструкции, рецептури и схеми. 3.

3. Подцели за формиране на специфични компетенции за изпълнение на дейностите от “Профила на професията” при обучението по специфичната за професията и специалността задължителна професионална подготовка 3.3.1. Специалност 5410301 “Производство на хляб и хлебни изделия”

След завършване на обучението по специалността обучаваният трябва да знае и умее да приема, съхранява и подготвя суровини, да произвежда хляб и хлебни изделия, да обслужва съответното технологично оборудване, като: - приема, окачествява, съхранява и подготвя основни спомагателни суровини, материали и полуфабрикати за производство на хляб и хлебни изделия; - разчита технологични инструкции, схеми и рецептури; - разбира технологичната последователност на процесите и операциите при производството на хляб и хлебни изделия; - знае предназначението, принципите на действие, начините за безопасно обслужване на машини, съоръжения, инсталации и уреди; сглобява и демонтира основни части при почистване на технологичното оборудване; - опакова, съхранява и експедира готова продукция; - познава и прилага санитарно-хигиенните изисквания и здравословните и безопасни условия на труд при производството на хляб и хлебни изделия. 3.3.

2. Специалност 5410302 “Производство на сладкарски изделия”

След завършване на обучението по специалността обучаваният трябва да знае и умее да приема, съхранява и подготвя суровини, да произвежда сладкарски изделия, да обслужва съответното технологично оборудване, като: - приема, окачествява, съхранява и подготвя основни и спомагателни суровини, материали и полуфабрикати за производство на сладкарски изделия; - разчита технологични инструкции, схеми и рецептури; - разбира технологичната последователност на процесите и операциите при производството на сладкарски изделия; - знае предназначението, принципите на действие, начините за безопасно обслужване на машини, съоръжения, ръчни инструменти и прибори, сглобява и демонтира основни части при почистване на технологичното оборудване; - опакова, съхранява и експедира готова продукция; - познава и прилага санитарно-хигиенните изисквания и здравословните и безопасни условия на труд при производството на сладкарски изделия.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебна програма, които се разработват на базата на ДОИ за придобиване на квалификация по професията “Хлебар-сладкар”.

Учебният план се изгражда върху основата на учебна предметна или модулна система. Изучават се учебни предмети или модули, в които се излагат системни научни знания, съобразени с възрастовите и познавателните особености на обучаваните.

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професията “Хлебар-сладкар” - втора степен на професионална квалификация, е представено в табл. 3.

Таблица 3

Забележка на редакцията: виж таблицата в PDF-а на броя

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение сe определя с държавно образователно изискване за системата за оценяване (Наредба № 3 на МОН). При оценяването се определя степента на постигане на поставените цели и подцели на обучението.

Оценяването се извършва на три нива - входящо, междинно и изходно. Оценките от проверките се изчисляват по шестобалната система.

Входящото образователно равнище за обучаван без професионална квалификация се удостоверява чрез свидетелство за завършено основно образованиe.

Входящото равнище при повишаване на квалификацията се удостоверява със свидетелство за професионална квалификация или удостоверение за професионално обучение. 5.

1. Оценяване на междинно ниво 5.1.1. За оценяване по теория: Слаб 2 - обучаваният не е овладял терминологията, не умее да представи усвоените знания; Среден 3 - обучаваният е осмислил основни понятия, умее да ги дефинира и с тяхна помощ описва основни факти, процеси, явления, закони и зависимости; Добър 4 - обучаваният разбира, обяснява и сравнява факти, методи, схеми, зависимости и умее да прилага усвоените знания в познати ситуации; Много добър 5 - обучаваният прилага усвоените знания в нови ситуации, самостоятелно разработва графици, планове; Отличен 6 - обучаваният умее да прилага усвоените знания в нови ситуации; прави анализи, оценки и сравнения на процеси и технологии по предварително зададени критерии. 5.1.

2. За оценяване по практика: Слаб 2 - обучаваният допуска груби грешки при изпълнение на практическо задание, не спазва правилата за безопасен труд; Среден 3 - обучаваният умее да изпълни основните операции от поставена практическа задача в позната ситуация, спазвайки правилата за безопасен труд, по предварително дадени указания; Добър 4 - обучаваният умее да изпълни самостоятелно поставена практическа задача в познати условия, спазвайки правилата за безопасен труд, по предварително дадени указания; Много добър 5 - обучаваният умее да състави план за работа за изпълнение на задачата, да подбере самостоятелно методи и материали, да изпълни поставена практическа задача в нови условия, спазвайки правилата за безопасен труд; Отличен 6 - обучаваният умее да разработи план за изпълнение на задачата, да разпредели работата между членовете на екипа, с който работи, да изпълни поставена практическа задача, спазвайки правилата за безопасен труд, както и да оцени качеството на работата си. 5.1.

3. При оценяване на обучение, организирано на модулен принцип, се разработва система за оценяване, която включва: - описание на професионалните компетенции, които ще бъдат проверявани при всяко изпитване; - определяне на минималния брой точки, при който обучаваният се счита за издържал; - определяне на критерии за оценяване на всяка изпитна задача; - въвеждане на коефициент на тежест за всяка изпитна процедура при оформяне на окончателната оценка; - задаване на формула (скала) за изчисляване на оценката по шестобалната система. 5.1.

4. Инструменти за оценяване - тест, практическо задание, устно изпитване, практически задачи и други, се разработват в съответствие с научните изисквания за всеки от тях.

Степента на трудност на конкретните задачи, въпроси, задания и други трябва да е съобразена с равнището на професионални компетенции, зададено в “Цели на обучението”. 5.

2. Оценяване на изхода

Държавните изпити за придобиване на професионална квалификация са два - по теория на професията и по практика на професията, и се провеждат в съответствие с изискванията на Закона за професионалното образование и обучение (ЗПОО) и Наредба № 3 на МОН за системата на оценяване.

Държавните изпити за придобиване на степен на професионална квалификация се провеждат по национални изпитни програми, утвърдени от министъра на образованието и науката, в съответствие с ДОИ за придобиване на квалификация по професията “Хлебар-сладкар”. 5.2.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка са представени в табл. 4.

Таблица 4

Забележка на редакцията: виж таблицата в PDF-а на броя 5.2.2. Изпит по практика

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка са представени в табл. 5.

Таблица 5

Забележка на редакцията: виж таблицата в PDF-а на броя 5.

3. Удостоверяване на професионалното обучение и образование

Завършено професионално обучение с придобиване на степен на професионална квалификация се удостоверява със свидетелство за професионална квалификация.

Обучавани, които не са положили държавните изпити за придобиване на степен на професионална квалификация, получават удостоверение за професионално обучение.

Съдържанието на документите се определя съгласно държавното образователно изискване за документите за системата на народната просвета (Наредба № 4 на МОН) и държавното образователно изискване за придобиване на квалификация по професия.

6. Изисквания към материалната база

Материалната база трябва да бъде в съответствие с изискванията на действащите нормативни актове на Министерство на образованието и науката, Министерство на труда и социалната политика, Министерство на вътрешните работи, Министерство на здравеопазването, отрасловите министерства и на съответните стандарти.

Нормативните изисквания към учебната работилница са в съответствие с дейностите, които ще се извършват в нея, съобразени са с ергономичните и естетическите изисквания и с методическите указания. 6.

1. Учебен кабинет

В учебен кабинет се провежда обучението по теория на професията. 6.1.

1. Основно оборудване - работно място за всеки обучаван (работна маса и стол), работно място за обучаващия (работна маса и стол), учебна дъска, шкафове, гладка свободна стена за окачване на табла, платно за прожектиране, дъска за писане, други средства за обучение и дидактическа техника. 6.1.

2. Учебни помагала - демонстрационни макети и модели; реални образци; онагледяващи табла; учебни видеофилми; програмни продукти. 6.

2. Учебна работилница

В учебни работилници се провежда обучението по практика на професията. Те се оборудват с машини и съоръжения, както и със съответни помагала съобразно усвояваната професия и специалности. Учебните работилници трябва да осигуряват работни места за всички обучавани, както и едно работно място за обучаващия. 6.2.

1. Основно оборудване

Работни места на обучаваните - работна маса, везна, тестомесачна машина, миксер, машина за обработка на тесто, ферментационна камера, съоръжения за топлинна обработка - пещ, котлони, съоръжения за пържене, хладилни камери, ръчни инструменти и инвентар, три мивки, столове и учебна дъска. 6.2.

2. Учебни помагала - демонстрационни макети и модели, реални образци, онагледяващи табла.

7. Изисквания към обучаващите 7.

1. По теория: Право да преподават теория по отделните специалности имат лица с висше образование, образователно-квалификационна степен “магистър” или “бакалавър” по специалностите “Технология на зърнените, фуражните, хлебните и сладкарските продукти” и “Топлотехника” (Машини и апарати в хранително-вкусовата промишленост). 7.

2. По практика: Право да преподават практика по отделните специалности имат лица, притежаващи висше образование на образователно-квалификационна степен “магистър” или “бакалавър” по специалността “Технология на зърнените, фуражните, хлебните и сладкарските продукти” или “специалист” със специалност “Учител по учебна и производствена практика - хлебопроизводство”.

Препоръчително е на всеки три години обучаващите да преминават курс по нови технологии и материали за актуализиране на професионалните знания и умения.

8. Процедури за преглед и актуализиране на държавното образователно изискване: - апробиране в обучаващи институции; - текущ мониторинг на дейностите, свързани с внедряване на ДОИ; - ежегоден анализ на резултатите и промени при доказана необходимост.