Наредба № 63 от 26 август 2003 г. за одобряване типа на нови моторни превозни средства и техните ремаркета по отношение монтирането на устройства за осветяване и светлинна сигнализация

НАРЕДБА № 63 от 26 август 2003 г. за одобряване типа на нови моторни превозни средства и техните ремаркета по отношение монтирането на устройства за осветяване и светлинна сигнализация

Глава първа

ОБЩИ ПОЛОЖЕНИЯ Чл. 1. С наредбата се определят: 1. условията и редът за одобряване типа на превозно средство (ПС) по отношение монтирането на устройства за осветяване и светлинна сигнализация; 2. техническите изисквания към ПС по отношение монтирането на устройства за осветяване и светлинна сигнализация.

Глава втора

ОДОБРЯВАНЕ НА ТИПА

Раздел I

Заявление за одобряване типа Чл. 2. Типът на ПС по отношение монтирането на устройства за осветяване и светлинна сигнализация се одобрява по реда на глава втора, раздел II или III от Наредба № 60 от 2003 г. за одобряване типа на нови моторни превозни средства и техните ремаркета (ДВ, бр. 59 от 2003 г.).

Чл. 3. (1) За одобряване типа на ПС по отношение монтирането на устройства за осветяване и светлинна сигнализация производителят подава заявление до изпълнителния директор на Изпълнителна агенция „Автомобилна администрация" (ИА „АА") в съответствие с чл. 3, ал. 2 от Наредба № 60 за одобряване типа на нови моторни превозни средства и техните ремаркета.

(2) Към заявлението по ал. 1 в три екземпляра се прилага попълнен списък с данни с включени схеми и чертежи по образец (приложение № 1), с приложено към него съдържание.

(3) Всички схеми и чертежи, приложени към списъка с данни, трябва да бъдат предоставени в подходящ мащаб, достатъчно подробни, в размер А4 или в папка с размер А4. Снимките, ако има такива, трябва да показват ПС, съответно устройствата за осветяване и светлинна сигнализация, с достатъчно подробности.

(4) В случай, че системи, компоненти или отделни технически възли имат електронно управление, към попълнения списък с данни се прилага информация за неговото действие.

(5) Към заявлението по ал. 1 производителят прилага и документ за платена държавна такса.

Раздел II

Одобряване типа Чл. 4. Заявителят предоставя на техническата служба превозно средство, което е представително за типа, за който се иска одобряване.

Чл. 5. (1) В срок до един месец от предоставяне от заявителя на техническо досие с изпълнени процедури за одобряване типа на ПС по отношение монтирането на устройства за осветяване и светлинна сигнализация съгласно глава втора, раздел II или III от Наредба № 60 за одобряване типа на нови моторни превозни средства и техните ремаркета изпълнителният директор на ИА„АА" издава сертификат за одобряване на типа.

(2) Сертификатът за одобряване типа на ПС по отношение монтирането на устройства за осветяване и светлинна сигнализация се издава по образец (приложение № 2).

Чл. 6. Изпълнителният директор на ИА „АА" не може да откаже издаване на сертификат по чл. 5, ал. 1 на основания, свързани с монтирането на устройства за осветяване и светлинна сигнализация, ако те отговарят на изискванията на тази наредба.

Чл. 7. Отказът да се издаде сертификат по чл. 5, ал. 1 се мотивира писмено и подлежи на обжалване по реда на Закона за административното производство.

Чл. 8. (1) За всеки одобрен тип превозно средство по отношение монтирането на устройства за осветяване и светлинна сигнализация се издава номер на одобряването при спазване на изискванията за образуване на номера съгласно приложение № 5 на Наредба № 60 за одобряване типа на нови моторни превозни средства и техните ремаркета, като за секции 2 и 3 на номера се попълва съответно „76/756" и „97/28".

(2) За различните одобрени типове превозни средства се издават различни номера.

Чл. 9. (1) Производителят писмено уведомява изпълнителния директор на ИА „АА" за всички изменения на типа на превозното средство по отношение монтирането на устройства за осветяване и светлинна сигнализация.

(2) В случай на изменения на одобрения в съответствие с тази наредба тип превозно средство по отношение монтирането на устройства за осветяване и светлинна сигнализация се прилагат разпоредбите на глава четвърта, раздел I от Наредба № 60 за одобряване типа на нови моторни превозни средства и техните ремаркета.

Чл. 10. Мерките за осигуряване съответствието на производството се предприемат в съответствие с разпоредбите на глава четвърта, раздел II от Наредба № 60 за одобряване типа на нови моторни превозни средства и техните ремаркета.

Глава трета

ТЕХНИЧЕСКИ ИЗИСКВАНИЯ КЪМ ПРЕВОЗНИТЕ СРЕДСТВА ОТНОСНО МОНТИРАНЕТО НА УСТРОЙСТВА ЗА ОСВЕТЯВАНЕ И СВЕТЛИННА СИГНАЛИЗАЦИЯ Чл. 11. Техническите изисквания към ПС относно монтирането на устройства за осветяване и светлинна сигнализация са посочени в т. 2, 5 и 6 и в приложения от 3 до 9 на Правило № 48 на Икономическата комисия за Европа към Организацията на обединените нации „Единни условия относно одобряване на превозни средства по отношение на монтираните устройства за осветление и светлинна сигнализация" (Правило № 48 на ИКЕ/ООН), последно изменено и допълнено с Допълнение 47 от серия поправки 01, към Спогодбата за приемане на еднакви технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписания (ДВ, бр. 1 от 2000 г.).

ДОПЪЛНИТЕЛНА РАЗПОРЕДБА § 1. По смисъла на тази наредба: 1. „Превозно средство" е всяко моторно превозно средство, предназначено за движение по пътищата, комплектувано или некомплектува-но, притежаващо най-малко четири колела и максимална конструктивна скорост не по-малка от 25 km/h, и неговите ремаркета, с изключение на МПС, движещи се по релси, трактори за селското и горското стопанство, както и всяка друга самоходна машина.

2. „Производител" е физическо или юридическо лице, което осъществява производството на ПС, система, компонент или отделен технически възел, отговаря за всички етапи в процеса на одобряване типа и осигурява съответствието на произведените ПС, система, компонент или отделен технически възел с одобрения тип. Производителят може да не е пряко свързан с всички етапи на производство на ПС, система, компонент или отделен технически възел, които са предмет на одобряване на типа. Производителят може да упълномощи писмено свой представител — местно лице, който е регистриран по Търговския закон, да действа от негово име за изпълнение на задълженията, свързани с изискванията по тази наредба.

ЗАКЛЮЧИТЕЛНИ РАЗПОРЕДБИ § 2. Наредбата се издава на основание чл. 138, ал. 4 от Закона за движението по пътищата. § 3. За категория М[1] наредбата влиза в сила от 1 юни 2004 г., а за категории М[2], М[3], N[1], N[2], N[3], О[1], О[2], О[3] и О[4] — от 31 декември 2005 г.

Министър: Н. Василев

Приложение № 1 към чл. 3, ал. 2

Приложение № 2 към чл. 5, ал. 2 Виж приложенията в PDF-а на броя