Закон за изменение и допълнение на Закона за лекарствата и аптеките в хуманната медицина

УКАЗ № 539

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за лекарствата и аптеките в хуманната медицина, приет от XXXIX Народно събрание на 11 декември 2003 г.

Издаден в София на 18 декември 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за лекарствата и аптеките в хуманната медицина

(обн., ДВ, бр. 36 от 1995 г., бр. 61 от 1996 г. - Решение № 10 на Конституционния съд от 1996 г.; изм., бр. 38 от 1998 г., бр. 30 от 1999 г., бр. 10 от 2000 г., бр. 37 от 2000 г. -Решение № 3 на Конституционния съд от 2000 г.; изм., бр. 59 от 2000 г., бр. 78 от 2000 г. - Решение № 7 на Конституционния съд от 2000 г.; изм., бр. 41 от 2001 г., бр. 107 и 120 от 2002 г.; попр., бр. 2 от 2003 г.; изм., бр. 56 и 71 от 2003 г.) § 1. В преходните и заключителните разпоредби се създава § 10а: „§ 10а. (1) Срокът на действие на частичните разрешения за търговия на едро с медицински изделия, издадени до 29 декември 2002 г., се удължава служебно до 31 декември 2004 г.

(2) Започналите процедури за издаване на частични разрешения за търговия на едро с медицински изделия на лица с изтекъл срок на разрешенията стават по реда на ал. 1. " § 2. В § 37 от Закона за изменение и допълнение на Закона за лекарствата и аптеките в хуманната медицина (обн., ДВ, бр. 120 от 2002 г.) думите „1 януари 2004 г." се заменят с „31 декември 2004 г."

Заключителна разпоредба § 3. Този закон влиза в сила от деня на обнародването му в „Държавен вестник".

Законът е приет от XXXIX Народно събрание на 11 декември 2003 г. и е подпечатан с официалния печат на Народното събрание.

Председател на Народното събрание: Огнян Герджиков