Постановление № 324 от 21 декември 2007 г. за изменение на Тарифата за пристанищните такси, събирани от Държавно предприятие “Пристанищна инфраструктура”, одобрена с Постановление № 97 на Министерския съвет от 2007 г.

ПОСТАНОВЛЕНИЕ № 324 ОТ 21 ДЕКЕМВРИ 2007 Г. за изменение на Тарифата за пристанищните такси, събирани от Държавно предприятие “Пристанищна инфраструктура”, одобрена с Постановление № 97 на Министерския съвет от 2007 г. (обн., ДВ, бр. 38 от 2007 г.; изм., бр. 56 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 8 ал. 1 се изменя така: “(1) Всички кораби, които имат престой или оперират в пристанище за обществен транспорт с национално значение, независимо от това дали ползват пристанищни приемни съоръжения или не, заплащат такса за приемане и обработване на отпадъци - резултат от корабоплавателната дейност, определена в евро, както следва: 1. за всяко посещение в пристанище за обществен транспорт с национално значение корабите, включително чуждестранните военни кораби, когато се използват с търговска цел, заплащат следната такса, определена в зависимост от бруто тонажа, съответно от водоизместването - за военните кораби: (Евро)

Бруто тон/ Админист- Отпадъци Максимална Твърди отпа- Максимална водоизмест- ративни от нефто- сума, до която дъци (Анекс V сума, до която ване (само такси продукти корабът може на МАРПОЛ корабът може за чужде- (Анекс I на да предаде, 73/78) да предаде, странни МАРПОЛ без да без да военни 73/78) заплаща заплаща кораби) допълнително допълнително

А Б А1 Б1

0 - 2000 10 15,00 575,00 20,00 75,00

2001 - 3000 10 45,00 700,00 42,50 80,00

3001 - 6000 10 55,00 700,00 52,50 90,00

6001 - 10 000 10 85,00 1000,00 70,00 165,00

10 001 - 20 000 10 90,00 1300,00 95,00 185,00

20 001 - 30 000 10 105,00 1400,00 145,00 225,00

30 001 - 40 000 10 185,00 1800,00 235,00 350,00

40 001 - 50 000 10 330,00 1900,00 385,00 500,00 > 50 001 10 485,00 2000,00 545,00 750,00

В колони А и А1 е посочен размерът на таксата в евро за съответния вид отпадъци.

В колони Б и Б1 е посочено максималното количество отпадъци, изразено в евро, до което корабът има право да предаде отпадъци от съответния вид, без да заплаща допълнително.

2. всеки кораб, който оперира в пристанище за обществен транспорт с национално значение, заплаща такса, определена в съответствие с таблицата по т. 1, за всеки започнат месец.” § 2. Член 9 се изменя така: “Чл. 9. Генералният директор на Държавно предприятие “Пристанищна инфраструктура” освобождава от заплащане на таксата по чл. 8, ал. 1 кораб, който е освободен по установения в наредбата по чл. 371 от КТК ред от задължение за предаване на отпадъци - резултат от корабоплавателна дейност, поради наличието едновременно на следните условия: 1. оперира установена корабна линия, и

2. има сключен договор с пристанищен оператор за предаване на отпадъците - резултат от корабоплавателна дейност, в някое от пристанищата по линията и заплаща такси в това пристанище или на оператора за услугата.” § 3. В § 2 от допълнителните разпоредби т. 15 се изменя така: “15. “Отпадъци - резултат от корабоплавателна дейност” са всички отпадъци, включително отпадъчните води и отпадъците, различни от остатъците от корабни товари, които са получени по време на експлоатацията на кораба и попадат в приложното поле на анекси I, IV и V от МАРПОЛ 73/78, както и отпадъците, свързани с товара, както са определени в насоките за прилагане на Анекс V от МАРПОЛ 73/78.”

Министър-председател: Сергей Станишев

Главен секретар на Министерския съвет: Севдалин Мавров