Наредба за изменение и допълнение на Наредба № 9 от 2005 г. за изискванията за експлоатационна годност на пристанищата

Наредба за изменение и допълнение на Наредба № 9 от 2005 г. за изискванията за експлоатационна годност на пристанищата (ДВ, бр. 65 от 2005 г.) § 1. Създава се чл. 16а: “Чл. 16а. (1) Граждани на държави - членки на Европейския съюз (ЕС) и на Европейското икономическо пространство (ЕИП), които желаят да упражняват професия “пристанищен механизатор - оператор на специализирани пристанищни машини” на територията на Република България, в зависимост от конкретната дейност, която ще извършват, следва да притежават една или повече от правоспособностите за “водач на моторно превозно средство”, “машинист на кран”, “машинист на кофачен товарач/кошотоварач”, “водач на мотокар и електрокар” или друга правоспособност.

(2) Признаването на правоспособността, придобита от гражданин на държава - членка на ЕС или на ЕИП, за упражняване на една или по-вече от видовете професии, включени в професията “пристанищен механизатор - оператор на специализирани пристанищни машини”, посочени в ал. 1, се извършва по реда и условията на глава осма от Закона за професионалното образование и обучение.”

Заключителна разпоредба § 2. Член 16а влиза в сила от датата на влизане в сила на Договора за присъединяване на Република България към Европейския съюз.

Министър: П. Мутафчиев