Постановление № 259 от 19 октомври 2012 г. за приемане на Тарифа за таксите, събирани за регистрация за извършване на посредническа дейност по наемане на работа по Закона за насърчаване на заетостта

ПОСТАНОВЛЕНИЕ № 259 ОТ 19 ОКТОМВРИ 2012 Г. за приемане на Тарифа за таксите, събирани за регистрация за извършване на посредническа дейност по наемане на работа по Закона за насърчаване на заетостта

МИНИСТЕРСКИЯТ СЪВЕТ ПОСТАНОВИ: Член единствен. Приема Тарифа за таксите, събирани за регистрация за извършване на посредническа дейност по наемане на работа по Закона за насърчаване на заетостта.

Заключителни разпоредби § 1. Контролът по прилагането на тарифата се възлага на министъра на труда и социалната политика. § 2. Отменя се Тарифата за таксите, събирани за регистрация за извършване на посредническа дейност по наемане на работа по Закона за насърчаване на заетостта, одобрена с Постановление № 101 на Министерския съвет от 2003 г. (обн., ДВ, бр. 46 от 2003 г.; изм., бр. 52 от 2006 г.). § 3. Постановлението влиза в сила от 1 януари 2013 г.

За министър-председател: Цветан Цветанов

Главен секретар на Министерския съвет: Росен Желязков

ТАРИФА за таксите, събирани за регистрация за извършване на посредническа дейност по наемане на работа по Закона за насърчаване на заетостта

Раздел I

Видове такси Чл. 1. За регистрация за извършване на посредническа дейност по наемане на работа в Република България, включително за издаване на удостоверение за регистрация, се събира такса в размер 380 лв.

Чл. 2. За регистрация за извършване на посредническа дейност по наемане на работа в други държави и на моряци, включително за издаване на удостоверение за регистрация, се събира такса в размер 670 лв.

Чл. 3. За издаване на дубликат на удостоверението за регистрация по чл. 1 и 2 се събира такса в размер 50 лв.

Чл. 4. За регистрация на посреднически договор с чужд работодател, включително корабопритежател, се събира такса в размер 120 лв.

Раздел II Ред за плащане Чл. 5. Таксите по чл. 1 и 2 се заплащат при издаване на удостоверението за регистрация за извършване на посредническа дейност.

Чл. 6. Таксите по чл. 3 се заплащат при подаване на молбата.

Чл. 7. Таксата по чл. 4 се заплаща при регистрацията на посредническия договор.

Чл. 8. Таксите се заплащат по банков път по сметката на Агенцията по заетостта, което се удостоверява със заверен екземпляр от платежното нареждане.

Заключителна разпоредба

Параграф единствен. Тарифата се одобрява на основание чл. 28, ал. 6 от Закона за насърчаване на заетостта.