Решение № 913 от 28 ноември 2005 г. за административно-териториални промени в границите на общините Земен и Ковачевци, област Перник

РЕШЕНИЕ № 913 ОТ 28 НОЕМВРИ 2005 Г. за административно-териториални промени в границите на общините Земен и Ковачевци, област Перник

На основание чл. 28, ал. 1, т. 7 от Закона за административно-териториалното устройство на Република България

МИНИСТЕРСКИЯТ СЪВЕТ

РЕШИ: 1. Отделя от община Земен (PER19), област Перник, населеното място с. Чепино (80385) и го присъединява към община Ковачевци (PER22), област Перник.

2. Предлага на Президента на Република България на основание чл. 98, т. 5 от Конституцията на Република България във връзка с чл. 28, ал. 1, т. 7 от Закона за административно-териториалното устройство на Република България да издаде указ за утвърждаване на промените в границите на общините Земен и Ковачевци, област Перник.

3. С влизането в сила на указа на Президента на Република България и в едномесечен срок от взаимно подписан протокол между общините Земен и Ковачевци министърът на финансите съгласно чл. 34, ал. 2 от Закона за устройството на държавния бюджет да извърши съответните промени във взаимоотношенията между централния бюджет и бюджетите на общините Земен и Ковачевци за 2005 г.

За министър-председател: Даниел Вълчев

Главен секретар на Министерския съвет: Севдалин Мавров