Правилник за изменение на Устройствения правилник на Центъра за изпитване на земеделска, горска техника и резервни части - Пловдив

Правилник за изменение на Устройствения правилник на Центъра за изпитване на земеделска, горска техника и резервни части - Пловдив (обн., ДВ, бр. 86 от 2000 г.; изм. и доп., бр. 4 от 2002 г.; изм., бр. 88 от 2003 г.) § 1. В чл. 1 ал. 2 се изменя така: “(2) Центърът е специализирана администрация към Министерството на земеделието и горите съгласно чл. 5, т. 2 от Закона за регистрация и контрол на земеделската и горската техника.” § 2. В чл. 2 ал. 2 се изменя така: “(2) Центърът осъществява на базата на изискваните акредитации дейностите, свързани със: 1. изпитванията и проверките за приложимите технически изисквания съгласно чл. 9, ал. 3, т. 5 по наредбите съгласно чл. 9, ал. 8 от Закона за регистрация и контрол на земеделската и горската техника; 2. изпитване, оценяване на съответствието и сертифициране съгласно Закона за техническите изисквания към продуктите на нова техника, визирана в чл. 9д, ал. 3 от Закона за регистрация и контрол на земеделската и горската техника; 3. изпитване на употребявана техника за целите на регистрацията и пускането в употреба съгласно изискванията по чл. 10, ал. 1 от Закона за регистрация и контрол на земеделската и горската техника.” § 3. В чл. 7, ал. 1 се правят следните изменения: 1. В т. 4 думите “и длъжностните характеристики на служителите в центъра” се заличават.

2. Точка 10 се отменя. § 4. В чл. 9, ал.1 думите “изпитвателна дейност и други” се заличават. § 5. В чл. 11 се правят следните изменения: 1. В ал. 2 думите “за срок 5 години” се заличават.

2. В ал. 3 накрая се добавя “и утвърждава длъжностните характеристики на служителите в центъра”. § 6. В чл. 12 се правят следните изменения: 1. В ал. 3 числото “7” се заменя с “8”.

2. В ал. 4 числото “26” се заменя с “22”. § 7. В чл. 14 се правят следните изменения: 1. Точка 2 се изменя така: “2. дейностите, свързани с оценка на съответствието на техниката със съществените изисквания и сертифициране на продукти;”.

2. Точка 5 се изменя така: “5. дейностите свързани с изпитване на употребявана техника за целите на регистрацията и пускането в употреба;”.

3. Точка 7 се изменя така: “7. дейностите, свързани с изпитванията и проверките за одобряване на типа на колесни и верижни трактори, сменяема прикачна техника, системи, компоненти и отделни технически възли за тях;”.

4. Точка 13 се отменя. § 8. Чл. 16 се изменя така: “Чл.16. Работното време на служителите на центъра е от 8 ч. до 16 ч. и 30 мин., с почивка от 12 ч. до 12 ч. и 30 мин.” § 9. Член 19а се изменя така: “Чл. 19а. (1) За образцово изпълнение на служебните си задължения държавният служител може да бъде награждаван с отличия и награди със заповед на органа по назначаването.

(2) Стойността на паричната или предметната награда не може да надвишава размера на основната заплата на държавния служител.

(3) Органът по назначаването може по своя преценка едновременно да награди с отличие и с предметна награда.” § 10. В чл. 21, ал. 1 т. 1 се изменя така: “1. услуги, свързани с изпитване, проверки, оценяване на съответствието и сертифициране на продукти;”.

Заключителна разпоредба § 11. Правилникът за изменение на Устройствения правилник на Центъра за изпитване на земеделска, горска техника и резервни части - Пловдив, влиза в сила от датата на влизането в сила на Устройствения правилник на Министерството на земеделието и горите.

За министър: Д. Пейчев