Решение № 429 от 16 юни 2011 г. за признаване на сдружение „Българска асоциация за невромускулни заболявания“ за представителна организация на национално равнище в Националния съвет за интеграция на хората с увреждания

РЕШЕНИЕ № 429 ОТ 16 ЮНИ 2011 Г. за признаване на сдружение „Българска асоциация за невромускулни заболявания“ за представителна организация на национално равнище в Националния съвет за интеграция на хората с увреждания

На основание чл. 10, ал. 1 във връзка с чл. 8, ал. 1, ал. 2, т. 6 и чл. 9, ал. 1 от Правилника за устройството и дейността на Националния съвет за интеграция на хората с увреждания и критериите за представителност на организациите на хора с увреждания и на организациите за хора с увреждания, приет с Постановление № 346 на Министерския съвет от 2004 г. (обн., ДВ, бр. 114 от 2004 г.; изм. и доп., бр. 96 от 2005 г., бр. 101 от 2007 г. и бр. 93 от 2009 г.), МИНИСТЕРСКИЯТ СЪВЕТ

РЕШИ: Признава сдружение „Българска асоциация за невромускулни заболявания“ със седалище София, регистрирано по описа на Софийския градски съд с решения от 12 юли 1991 г., 7 октомври 1998 г., 21 февруари 2002 г. и 11 септември 2008 г., за представителна организация на национално равнище в Националния съвет за интеграция на хората с увреждания за срок 3 години.

Министър-председател: Бойко Борисов

Главен секретар на Министерския съвет: Росен Желязков