Наредба за изменение и допълнение на Наредба № I-181 от 2002 г. за регистрацията и отчета на моторните превозни средства, собственост на чуждестранни физически и юридически лица

Наредба за изменение и допълнение на Наредба № I-181 от 2002 г. за регистрацията и отчета на моторните превозни средства, собственост на чуждестранни физически и юридически лица (обн., ДВ, бр. 116 от 2002 г.; изм., бр. 93 от 2006 г.) § 1. В чл. 2 думите „Главна дирекция „Противодействие на престъпността, опазване на обществения ред и превенция“ (ГДППООРП) структурни звена „Пътна полиция – КАТ“ при областните дирекции „Полиция“ се заменят с „Главна дирекция „Национална полиция“ (ГДНП) структурните звена „Пътна полиция“ при областните дирекции на Министерството на вътрешните работи“. § 2. В чл. 7 се правят следните изменения: 1. В изречение първо думите „Пътна полиция – КАТ“ се заменят с „Пътна полиция“.

2. В изречение второ думите „Пътна полиция – КАТ“ се заменят с „Пътна полиция“ и думите „областната дирекция „Полиция“ се заменят с „областната дирекция на МВР“.

3. В изречение трето абревиатурата „ГДППООРП“ се заменя с „ГДНП“. § 3. В чл. 8, ал. 2абревиатурата „ГДППООРП“ се заменя с „ГДНП“. § 4. В чл. 17, ал. 2 се правят следните изменения и допълнения: 1. В т. 2 след думата „лица“ се поставя запетая и се добавя „с изключение на почетни консулски длъжностни лица“.

2. В т. 4 след думите „регистрирани в страната“ се поставя запетая и се добавя „и за МПС, собственост на консулства, ръководени от почетни консулски длъжностни лица – граждани на друга държава, в Република България“. § 5. В чл. 18 се правят следните изменения: 1. В ал. 1 думите „Пътна полиция – КАТ“ при Столичната дирекция „Полиция“ се заменят с „Пътна полиция“ при Столична дирекция на вътрешните работи“.

2. В ал. 5 думите „Главна дирекция „ППООРП“ се заменят с „Главна дирекция „Национална полиция“. § 6. В допълнителните разпоредби в § 1 думите „и консулства, ръководени от почетни консули“ се заличават.

Преходна разпоредба § 7. Моторните превозни средства, собственост на консулства на други държави в Република България, ръководени от почетни консулски длъжностни лица, както и МПС, собственост на лица със статут на почетни консулски длъжностни лица на други държави в Република България и притежаващи лична консулска карта, издадена от Министерството на външните работи, които към датата на влизане в сила на тази наредба са регистрирани с регистрационни номера с буквени означения „СС“, в срок до 3 месеца от влизане в сила на тази наредба се представят за промяна на регистрацията в съответната служба по регистрация.

Министър: Румяна Бъчварова