Постановление № 100 от 15 април 2011 г. за изменение и допълнение на Наредбата за държавните изисквания към съдържанието на основните документи, издавани от висшите училища, приета с Постановление № 215 на Министерския съвет от 2004 г.

ПОСТАНОВЛЕНИЕ № 100 ОТ 15 АПРИЛ 2011 Г. за изменение и допълнение на Наредбата за държавните изисквания към съдържанието на основните документи, издавани от висшите училища, приета с Постановление № 215 на Министерския съвет от 2004 г. (обн., ДВ, бр. 75 от 2004 г.; изм. и доп., бр. 10, 39 и 79 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В преходните и заключителните разпоредби се създава § 7а: „§ 7а. Министърът на образованието, младежта и науката и министърът на отбраната издават съвместна инструкция по прилагането на наредбата в областта на военното образование.“

Заключителна разпоредба § 2. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков