Решение за даване на разрешение за участие на контингент от Въоръжените сили на Република България в операцията на Европейския съюз в Босна и Херцеговина

РЕШЕНИЕ за даване на разрешение за участие на контингент от Въоръжените сили на Република България в операцията на Европейския съюз вБосна и Херцеговина

Народното събрание на основание чл. 84, т. 11 от Конституцията на Република Бълария и чл. 26, т. 2 от Закона за отбраната и въоръжените сили на Република България РЕШИ: Разрешава участието на контингент от Въоръжените сили на Република България в операцията на Европейския съюз в Босна и Херцеговина с оръжие и техника за срока на операцията в състав: - до 10 щабни офицери; - до 10 военнослужещи в групи за гражданско-военни отношения; - механизиран взвод до 40 военнослужещи и до 10 единици военна техника; - медицински екип до 5 военнослужещи, и в срок до 31 юли 2005 г. в състав: - охранителна рота до 165 военнослужещи и до 15 единици военна техника.

Решението е прието от ХХХIХ Народно събрание на 25 ноември 2004 г. и е подпечатано с официалния печат на Народното събрание.

Председател на Народното събрание: Огнян Герджиков

Подпечатано с държавния печат.

Министър на правосъдието: Антон Станков