Наредба за изменение и допълнение на Наредба № 1 от 2007 г. за минималните изисквания за безопасност в тунели по републиканските пътища, които съвпадат с трансевропейската пътна мрежа на територията на Република България, и за изискванията към системата за електронно събиране на такса за изминато разстояние в пътната мрежа на Република България

МИНИСТЕРСТВО НА ТРАНСПОРТА

Наредба за изменение и допълнение на Наредба № 1 от 2007 г. за минималните изисквания за безопасност в тунели по републиканските пътища, които съвпадат с трансевропейската пътна мрежа на територията на Република България, и за изискванията към системата за електронно събиране на такса за изминато разстояние в пътната мрежа на Република България (обн., ДВ, бр. 34 от 2007 г.; изм., бр. 58 от 2007 г.) § 1. Наименованието на наредбата се изменя така: “Наредба № 1 от 4 април 2007 г. за минималните изисквания за безопасност в тунели по републиканските пътища, които съвпадат с трансевропейската пътна мрежа на територията на Република България”. § 2. В чл. 1 ал. 3, 4 и 5 се заличават. § 3. В чл. 3 се правят следните изменения: 1. В ал. 1 думите “министърът на транспорта” се заменят с “изпълнителния директор на Национална агенция “Пътна инфраструктура”.

2. Алинея 3 се отменя. § 4. Навсякъде в текста думите “министърът на транспорта” се заменят с “органът по чл. 3”. § 5. В чл. 5 се правят следните изменения: 1. В ал. 1 думите “Министърът на транспорта провежда държавната политика за привеждане” се заменят с “Органът по чл. 3 обезпечава привеждането”.

2. В ал. 4 думите “от управителния съвет на Фонд “Републиканска пътна инфраструктура” се заменят с “изпълнителния директор на Национална агенция “Пътна инфраструктура”. § 6. Член 7 се изменя така: “Чл. 7. Органът по чл. 3 може да отменя временно или да ограничава експлоатацията на даден тунел, ако не са изпълнени изискванията за безопасност. За това решение изпълнителният директор на Национална агенция “Пътна инфраструктура” писмено уведомява организацията, отговаряща за експлоатацията на тунела, Министерството на вътрешните работи и определения съгласно чл. 12 служител по безопасността.” § 7. Член 8 се изменя така: “Чл. 8. (1) За осигуряване на минималните изисквания за безопасност в тунелите органът по чл. 3 осъществява контрола по: 1. редовно изпитване и инспектиране на тунелите и разработване на изисквания за безопасност; 2. въвеждане на организационни и оперативни схеми, включително аварийни планове и планове за обучение и екипиране на аварийните служби; 3. определяне на процедура за незабавно затваряне на даден тунел при възникване на аварийна ситуация; 4. прилагане на набелязаните мерки за намаляване на рисковете.

(2) Органът по чл. 3 проучва добрите практики в страните - членки на Европейския съюз.” § 8. В чл. 9, ал. 1 думите “Фонд “Републиканска пътна инфраструктура” се заменят със “съответните областни пътни управления на Национална агенция “Пътна инфраструктура”, на чиято територия са тунелите”. § 9. Член 10 се изменя така: “Чл. 10. Областните пътни управления на Национална агенция “Пътна инфраструктура”, на чиято територия са тунелите, изпълняват следните задачи: 1. организират редовното наблюдение и инспектиране на тунелите по републиканските пътища според зададените в наредбата изисквания; 2. разработват процедури за незабавно затваряне на даден тунел при възникване на аварийна ситуация; 3. възлагат разработването и поставянето на определените места на организационните схеми и планове за действие (включително аварийния план за действие) и плановете за екипиране и тренировки на аварийните служби; 4. организират изпълнение на набелязаните мерки за намаляване на рисковете.” § 10. В чл. 11 се правят следните изменения: 1. В ал. 1 думите “Фонд “Републиканска пътна инфраструктура” чрез специализираното си звено - областното пътно управление, на чиято територия се намира тунелът, подготвя отчет” се заменят с “управителите на тунелите по чл. 9 подготвят отчет” и думите “чрез централната администрация на фонда се предава на служителя по безопасността и на аварийните служби” се заменят със “се предава на органа по чл. 3, служителя по безопасността по чл. 12 и аварийните служби”.

2. В ал. 2 думите “изпълнителният директор на Фонд “Републиканска пътна инфраструктура” се заменят с “органът по чл. 9”.

3. В ал. 3 думите “изпълнителният директор на Фонд “Републиканска пътна инфраструктура” се заменят с “органът по чл. 9”. § 11. В чл. 12 се правят следните изменения: 1. В ал. 1 думите “изпълнителния директор на Фонд “Републиканска пътна инфраструктура” се заменят с “органа по чл. 9, ал. 1”.

2. В ал. 2 думите “който поддържа тунела” се заменят с “на организацията, осъществяваща експлоатацията и поддържането на тунела”. § 12. В чл. 14 се правят следните изменения: 1. В ал. 2 думите “както и на Фонд “Републиканска пътна инфраструктура” се заменят с “както и на Национална агенция “Пътна инфраструктура”, органа по чл. 9, ал. 1 и на организацията, осъществяваща експлоатацията и поддържането на тунела”.

2. В ал. 2 думите “експлоатационните дружества,” се заличават.

3. В чл. 3 думите “на изпълнителния директор на Фонд “Републиканска пътна инфраструктура” се заменят с “органа по чл. 9, ал. 1”. § 13. В чл. 16 думите “изпълнителният директор на Фонд “Републиканска пътна инфраструктура” се заменят с “органът по чл. 9 изготвя и”. § 14. В чл. 17 се правят следните изменения и допълнения: 1. В ал. 1 след думите “се включват и експерти от” се добавя “Министерството на транспорта и”.

2. В ал. 2 думите “като ремонтни работи” се заличават.

3. В ал. 3 думите “изпълнителният директор на Фонд “Републиканска пътна инфраструктура” се заменят с “органът по чл. 9”. § 15. В чл. 18 ал. 1 се изменя така: “Чл. 18. (1) Органът по чл. 3 разработва методиката за анализ на риска, която трябва да съответства на добрите практики, прилагани от страните - членки на Европейския съюз.” § 16. Член 19 се изменя така: “Чл. 19. При инсталиране на нови съоръжения за безопасност или при прилагане на нови процедури за безопасност, които предоставят еквивалентна или по-висока степен на защита в тунела от предписаните в тази наредба, органът по чл. 9 представя на изпълнителния директор на Национална агенция “Пътна инфраструктура” мотивирано искане за разрешаване на отклонение от изискванията на наредбата, към което прилага съответната документация.” § 17. В чл. 20, ал. 2 думите “изпълнителният директор на Национална агенция “Пътна инфраструктура” се заменят с “органа по чл. 9”. § 18. В чл. 21 се правят следните изменения: 1. В ал. 2 думите “изпълнителния директор на Фонд “Републиканска пътна инфраструктура” се заменят с “органа по чл. 9”.

2. В ал. 3 думите “министърът на транспорта” се заменят с “Изпълнителния директор на Национална агенция “Пътна инфраструктура”. § 19. Раздел VI “Електронни системи за събиране на такса за изминато разстояние” се отменя. § 20. В § 1 от допълнителните разпоредби се правят следните изменения: 1. В т. 1 думите “хоризонтално или наклонено” и “под препятствие” се заличават.

2. В т. 6 думите “изпълнителя, определен в процедура за възлагане на обществена поръчка за поддържане на тунела, проведена от Фонд “Републиканска пътна инфраструктура” се заменят с “организацията, осъществяваща експлоатацията и поддържането на тунела”. § 21. В преходните и заключителните разпоредби се правят следните изменения: 1. В § 2 думите “управителния съвет на Фонд “Републиканска пътна инфраструктура” се заменят с “изпълнителния директор на Национална агенция “Пътна инфраструктура”.

2. В § 3 се правят следните изменения: а) в основния текст думите “управителния съвет на Фонд “Републиканска пътна инфраструктура” се заменят с “изпълнителния директор на Национална агенция “Пътна инфраструктура”; б) в т. 1 думите “Фонд “Републиканска пътна инфраструктура” се заменят с “Национална агенция “Пътна инфраструктура”; в) т. 2 се изменя така: “2. когато се установи, че даден тунел не отговаря на минималните изисквания за безопасност, посочени в приложение № 1, изпълнителният директор на Национална агенция “Пътна инфраструктура” въз основа на доклад за съответствие и анализ за риска утвърждава план за привеждане на тунела в съответствие с изискванията на наредбата;”.

3. В § 4 се правят следните изменения: а) в т. 1 текстът “Фонд “Републиканска пътна инфраструктура” се заменя с “Национална агенция “Пътна инфраструктура”; б) в т. 3 думите “министърът на транспорта” се заменят с “изпълнителният директор на Национална агенция “Пътна инфраструктура”; в) в т. 5 думите “министърът на транспорта” се заменят с “изпълнителният директор на Национална агенция “Пътна инфраструктура”.

4. В § 6 думите “Директива 2004/52/ЕО” се заменят с “Директива 2004/54/ЕО”.

5. В § 8 текстът “дават министърът на транспорта и изпълнителният директор на Фонд “Републиканска пътна инфраструктура” се заменя с “дава изпълнителният директор на Национална агенция “Пътна инфраструктура”. § 22. В приложение № 1 към чл. 2, ал. 1, в т. 4.1 думите “Фонд “Републиканска пътна инфраструктура” се заменят с “Национална агенция “Пътна инфраструктура”. § 23. В приложение № 2 към чл. 2, ал. 2 се правят следните изменения: 1. Точка 1.2 се изменя така: “1.2. Въвеждат се задължителни ограничения на скоростта на движение на пътни превозни средства, както следва: 1.2.1. За еднопосочни тунели с лента за принудително спиране: 1.2.1. 1. на 500 m от портала на тунела от 130 на 110 km/h със знак В26.

Забранено е движение със скорост, по-висока от означената.

1.2.1. 2. на 100 m от портала на тунела от 110 на 100 km/h със знак В26.

Забранено е движение със скорост, по-висока от означената.

1.2.1. 3. на всеки 200 m в тунела с хоризонтална маркировка се изписва ограничението на скоростта - 100 km/h. 1.2.

2. За еднопосочни тунели без лента за принудително спиране: 1.2.2. 1. на 500 m от портала на тунела от 130 на 110 km/h със знак В26.

Забранено е движение със скорост, по-висока от означената.

1.2.2. 2. на 100 m от портала на тунела от 110 на 90 km/h със знак В26.

Забранено е движение със скорост, по-висока от означената.

1.2.2. 3. на всеки 200 m в тунела с хоризонтална маркировка се изписва ограничението на скоростта - 90 km/h.” § 24. В приложение № 3 към § 3, т. 3 се правят следните изменения: 1. В т. 1.3 думите “Фонд “Републиканска пътна инфраструктура” се заменят с “Национална агенция “Пътна инфраструктура”.

2. В т. 2.1 текстът “Фонд “Републиканска пътна инфраструктура” се заменя с “Национална агенция “Пътна инфраструктура”.

3. В т. 4 и 5 навсякъде думите “Фонд “Републиканска пътна инфраструктура” се заменят с “Национална агенция “Пътна инфраструктура”.

4. В т. 4.3 думите “на Министерството на транспорта,” се заличават. § 25. Приложение № 4 към чл. 25, ал. 1 се отменя.

Министър: П. Мутафчиев