Наредба за изменение и допълнение на Наредба № Н-10 от 2011 г. за организацията и дейността на военните клубове и представителните обекти на Министерството на отбраната

МИНИСТЕРСТВО НА ОТБРАНАТА

Наредба за изменение и допълнение на Наредба № Н-10 от 2011 г. за организацията и дейността на военните клубове и представителните обекти на Министерството на отбраната (ДВ, бр. 28 от 2011 г.) § 1. В чл. 4, т. 2 думите „началниците на видовете въоръжени сили“ се заменят с „командващия на Съвместното командване на силите, командирите на видовете въоръжени сили“. § 2. В чл. 8, т. 1 думите „началниците на видовете въоръжени сили и на Съвместното оперативно командване“ се заменят с „командващия на Съвместното командване на силите и командирите на видовете въоръжени сили;“. § 3. В чл. 16 думите „началниците на видовете въоръжени сили и на Съвместното оперативно командване“ се заменят с „командващия на Съвместното командване на силите, командирите на видовете въоръжени сили“. § 4. В чл. 31, ал. 1 т. 1 се изменя така: „1. месечният им доход да е по-нисък от 350 лв., което се доказва с официален документ, издаден от Националния осигурителен институт – относно размера на пенсията, и декларация за липса на допълнителни доходи по смисъла на § 1, ал. 1, т. 9 и 10 от Правилника за прилагане на Закона за социалното подпомагане, в т.ч. от наеми, лихви, възнаграждения, по образец, утвърден от изпълнителния директор на агенцията;“. § 5. В чл. 36 се правят следните изменения и допълнения: 1. В основния текст думите „над 60-годишна възраст“ се заличават.

2. Създават се т. 5 и 6: „5. съпрузи/съпруги на лицата по т. 1 – 4; 6. други лица.“ § 6. В чл. 46 се правят следните изменения и допълнения: 1. Алинея 2 се изменя така: „(2) Месечната такса за социалните услуги в домовете за пенсионирани военнослужещи, ветерани и военноинвалиди за лицата по чл. 36, т. 1 – 4 се определя със заповед на изпълнителния директор на агенцията.“

2. Създава се нова ал. 3: „(3) Месечната такса за лицата по чл. 36, т. 5 и 6 се формира на база себестойността за един пълен пансион.“

3. Досегашната ал. 3 става ал. 4.

§ 7. Член 47 се изменя така: „Чл. 47. Месечните такси по чл. 46, ал. 2 и 3 се заплащат до 25-о число на месеца, следващ месеца, за който се дължат.“

Заключителна разпоредба § 8. Наредбата влиза в сила от деня на обнародването й в „Държавен вестник“.

Министър: Аню Ангелов