Постановление № 274 от 1 ноември 2012 г. за изменение и допълнение на Устройствения правилник на Министерството на регионалното развитие и благоустройството, приет с Постановление № 271 на Министерския съвет от 2009 г.

ПОСТАНОВЛЕНИЕ № 274 ОТ 1 НОЕМВРИ 2012 Г. за изменение и допълнение на Устройствения правилник на Министерството на регионалното развитие и благоустройството, приет с Постановление № 271 на Министерския съвет от 2009 г. (обн., ДВ, бр. 94 от 2009 г.; изм. и доп., бр. 74 и 102 от 2010 г., бр. 16, 52, 83 и 97 от 2011 г. и бр. 22, 42 и 58 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 4, ал. 1 думата „четирима“ се заменя с „трима“. § 2. В чл. 26 се правят следните изменения: 1. Точка 5 се отменя.

2. Точка 12 се изменя така: „12. дирекция „Благоустройство и проекти“.“ § 3. В чл. 29, ал. 1 т. 6 се отменя. § 4. Член 31 се отменя. § 5. В чл. 37 се създават т. 23 – 29: „23. участва в изпълнението, наблюдението и контрола на проектите, финансирани от Кохезионния фонд по Регламент 1164/94, както и от Кохезионния фонд и Структурните фондове на ЕС; 24. осъществява правилното административно, техническо и финансово управление и наблюдение на проектите, финансирани от ЕС и международните финансови институции, управлявани от дирекцията, в съответствие с изискванията на ЕК и националното законодателство, в т. ч.: а) поддържа контакти със съответните дирекции в администрацията на Министерския съвет, Министерството на финансите и Министерството на околната среда и водите, с областните администрации, общините и В и К дружествата по въпроси, свързани с участие в подготовката, изпълнението, наблюдението и контрола на проектите, финансирани от ЕС и международните финансови институции, управлявани от дирекцията; б) изготвя доклади за напредъка на проектите, изпълнявани от дирекцията, пред съответните европейски и национални органи и наблюдаващи институции; 25. периодично въвежда данни в електронната система за управление и информация относно напредъка по проектите, финансирани от ЕК и международните финансови институции, управлявани от дирекцията; 26. осъществява финансово управление и счетоводно отчитане на проектите; 27. изготвя необходимите документи за съответните звена в Министерството на финансите във връзка с проектите, финансирани от ЕС и международните финансови институции, управлявани от дирекцията; 28. осигурява условия за независими проверки и финансов контрол от компетентните национални и международни органи на проектите, управлявани от дирекцията; 29. организира и координира дейностите, свързани с осигуряване на публичност и прозрачност относно получените от ЕС и международните финансови институции средства по проектите, управлявани от дирекцията.“ § 6. В чл. 37а се правят следните изменения и допълнения: 1. В основния текст думите „Дирекция „Пътни проекти“ се заменят с „Дирекция „Благоустройство и проекти“.

2. Създават се т. 15 – 30: „15. осъществява комплекс от дейности за регистриране, мониторинг и превенция на застрашени и засегнати територии от свлачища, срутища, морска абразия, речна ерозия и неблагоприятни техногенни процеси; 16. планира и реализира инвестиционни проекти за геозащита, финансирани от републиканския бюджет; 17. създава и поддържа регистър на свлачищата по райони и информира органите на местното самоуправление за необходимостта от мерки за ограничаване на свлачищни, ерозионни и абразионни процеси; 18. контролира спазването на техническите изисквания при проектиране на строежи и съоръжения в свлачищни райони, като подготвя предварителни разрешения на постъпили за съгласуване инвестиционни намерения по реда на чл. 96, ал. 5 от Закона за устройство на територията; 19. съдейства на общините за благоустрояване на населените места, като участва в подготовката и реализацията на инвестиционни проекти, финансирани със средства от републиканския бюджет; 20. съдейства на общините, като участва в подготовката и реализацията на инвестиционни проекти в областта на инженерната инфраструктура, финансирани със средства от републиканския бюджет; 21. участва в подготовката и реализацията на програми за благоустрояване на територията и на социални проекти, финансирани със средства от международни финансови институции; 22. съдейства на общините за ликвидиране на последиците от стихийни бедствия, аварии и катастрофи, засегнали инженерно-технически съоръжения, със средства от републиканския бюджет; 23. организира, координира и участва в изпълнението на Националната програма за подобряване жилищните условия на ромите в Република България 2005 – 2015 г.; 24. участва в състава на звена за изпълнение на проекти към други ведомства по програми, свързани с подобряване на състоянието и интеграция на малцинствени групи в неравностойно положение; 25. организира дейностите, свързани с управлението на проектите за граничните контролно-пропускателни пунктове и граничните преходи и обслужващата ги инженерна инфраструктура, финансирани със средства от републиканския бюджет; 26. участва в изпълнението на проекти, финансирани от ЕС, като изпълнява функции на звено за изпълнение на проекти по отношение на граничните контролно-пропускателни пунктове и свързаните с тях довеждащи инфраструктурни връзки; 27. изпълнява инвестиционни дейности, свързани с граничните контролно-пропускателни пунктове и граничните преходи, в съответствие с решенията на Междуведомствения съвет по въпросите на граничния контрол; 28. съдейства за изпълнението на ангажиментите на Република България по Националния план за действие за пълното прилагане на разпоредбите, на достиженията на правото от Шенген и за премахването на контрола по вътрешните граници от компетентността на министерството, свързани с граничните контролно-пропускателни пунктове и граничните преходи; 29. участва при разработването на нормативни и други административни актове, свързани с нейната дейност; 30. изпълнява и други функции от компетентността на министерството в областта на геозащитата, благоустрояването, граничните контролно-пропускателни пунктове и граничните преходи.“ § 7. В приложението към чл. 13, ал. 3 се правят следните изменения: 1. На ред „Обща администрация“ числото „121“ се заменя със „125“.

2. На ред „дирекция „Административна“ числото „24“ се заменя с „25“.

3. На ред „дирекция „Финансово-стопански дейности“ числото „42“ се заменя с „44“.

4. На ред „дирекция „Правна“ числото „19“ се заменя с „20“.

5. На ред „Специализирана администрация“ числото „496“ се заменя с „492“.

6. Ред „дирекция „Европейски инфраструктурни проекти и благоустройствени дейности“ се отменя.

7. На ред „дирекция „Водоснабдяване и канализация“ числото „11“ се заменя с „28“.

8. Ред „дирекция „Пътни проекти“ 11“ се изменя така: „дирекция „Благоустройство и проекти“ 15.“

Заключителна разпоредба § 8. Постановлението влиза в сила от датата на приемането му.

Министър-председател: Бойко Борисов

Главен секретар на Министерския съвет: Росен Желязков