Постановление № 337 от 23 декември 2008 г. за изменение и допълнение на нормативни актове на Министерския съвет

ПОСТАНОВЛЕНИЕ № 337 ОТ 23 ДЕКЕМВРИ 2008 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Изпълнителната агенция за насърчаване на малките и средните предприятия към министъра на икономиката и енергетиката, приет с Постановление № 240 на Министерския съвет от 2004 г. (обн., ДВ, бр. 81 от 2004 г.; изм. и доп., бр. 48 и 78 от 2005 г., бр. 21 от 2006 г., бр. 11 от 2007 г. и бр. 33 и 80 от 2008 г.), се правят следните изменения и допълнения: 1. В чл. 8: а) алинея 1 се изменя така: “(1) Агенцията е организирана в обща и специализирана администрация и финансови контрольори.”; б) в ал. 2 числото “243” се заменя с “248”.

2. В глава четвърта се създава нов раздел II: “Раздел II

Финансови контрольори Чл. 8а. Финансовите контрольори: 1. осъществяват предварителен контрол за законосъобразност на всички документи и действия, свързани с финансовата дейност; 2. осъществяват проверки преди вземането на решения за поемане на задължения и извършване на разход със средства, получени от републиканския бюджет и от Европейските фондове; 3. одобряват или отхвърлят предложенията на разпоредителя за поемане на задължения или за извършване на разходи съгласно законоустановените процедури.”

3. Досегашните раздели II, III и IV от глава четвърта стават съответно раздели III, IV и V.

4. В чл. 11, т. 1 думите “Междинно звено и изпълнение на проекти” се заменят с “Конкурентоспособност и иновации”.

5. В чл. 13, ал. 1 и 2 думите “Междинно звено и изпълнение на проекти” се заменят с “Конкурентоспособност и иновации”.

6. Приложението към чл. 8, ал. 4 се изменя така: “Приложение към чл. 8, ал. 4

Численост на персонала в администрацията на Изпълнителната агенция за насърчаване на малките и средните предприятия - 248 щатни бройки

Изпълнителен директор 1

Заместник изпълнителен директор 1

Главен секретар 1

Финансови контрольори 2

Обща администрация 38 в т. ч.: дирекция “Финансово и административно-правно обслужване” 38

Специализирана администрация 205 в т. ч.: дирекция “Развитие и интернационали- зация на малките и средните предприятия” 21

Главна дирекция “Конкурентоспособност и иновации” 184 в т. ч.: териториални звена 97” § 2. В Устройствения правилник на Агенцията по енергийна ефективност, приет с Постановление № 43 на Министерския съвет от 2008 г. (ДВ, бр. 29 от 2008 г.), се правят следните изменения: 1. В чл. 7, ал. 2 числото “50” се заменя с “55”.

2. В приложението към чл. 7, ал. 3: а) в наименованието числото “50” се заменя с “55”; б) на ред “Обща администрация” числото “13” се заменя с “18”; в) на ред “дирекция “Административно-правна, финансово-стопанска дейност, протокол и връзки с обществеността” числото “13” се заменя с “18”. § 3. В приложение № 7 към чл. 10, ал. 3 от Постановление № 175 на Министерския съвет от 2007 г. за заплатите в бюджетните организации и дейности (обн., ДВ, бр. 61 от 2007 г.; изм. и доп., бр. 78, 80, 100, 101, 104, 108 и 110 от 2007 г., бр. 10, 14, 17, 24, 32, 33, 34, 37, 40 и 43 от 2008 г.; попр., бр. 45 от 2008 г.; изм. и доп., бр. 46, 48, 52, 53, 54, 55, 57, 58, 61, 64, 67, 68, 71, 72, 74, 77, 78, 79, 80, 83, 86, 87, 91, 95, 101, 105 и 108 от 2008 г.) в пореден № 13 се правят следните изменения и допълнения: 1. В колона “Администрация” след думите “Изпълнителна агенция за насърчаване на малките и средните предприятия” се поставя тире и се добавя “междинно звено”.

2. В колона “Административно звено”: а) в т. 1 думите “Главна дирекция “Междинно звено и изпълнение на проекти” се заменят с “Главна дирекция “Конкурентоспособност и иновации”; б) в т. 2 думите “Отдел “Вътрешен контрол по изпълнение на проекти” в” се заличават; в) създава се т. 3: “3. финансов контрольор.” § 4. В приложение № 2 към чл. 2, ал. 3 от Постановление № 206 на Министерския съвет от 2005 г. за приемане на Устройствен правилник на Министерството на икономиката и енергетиката (обн., ДВ, бр. 78 от 2005 г.; изм. и доп., бр. 89 от 2005 г., бр. 21, 22, 24, 40 и 48 от 2006 г., бр. 11 и 61 от 2007 г. и бр. 29, 53 и 80 от 2008 г.) се правят следните изменения: 1. В т. 2 числото “243” се заменя с “248”.

2. В т. 7 числото “151” се заменя със “141”.

3. В т. 14 числото “50” се заменя с “55”.

Заключителна разпоредба § 5. Постановлението влиза в сила от 3 ноември 2008 г.

Министър-председател: Сергей Станишев

За главен секретар на Министерския съвет: Веселин Даков