Административният съд – Кюстендил, на основание чл. 181 АПК по препратка от чл. 188 АПК обявява, че е постъпил протест от прокурор в Окръжна прокуратура – Кюстендил, с който се оспорва като незаконосъобразна разпоредбата на чл. 22, т. 1 от Наредбата за условията и реда за записване, отписване и преместване на деца в детските градини на територията на община Дупница. Развиват се съображения за незаконосъобразност на оспорената разпоредба. Иска се отмяната й. По оспорването е образувано адм. д. № 71/2017 г. по описа на Административния съд – Кюстендил.