Административният съд – Пловдив, ХХVІІІ състав, на основание чл. 188 във връзка с чл. 181, ал. 1 АПК съобщава, че е образувано адм. дело № 506 по описа за 2018 г. на Административния съд – Пловдив, по протест на Окръжна прокуратура – Пловдив, срещу т. 3, 4 и 10 от Правилника за организацията и дейността на общинския съвет, неговите комисии и взаимодействието му с общинската администрация при Община Стамболийски, приет с Решение № 11, изменен и допълнен с протокол № 9 от 27.06.2016 г.