Закон за изменение и допълнение на Закона за държавната собственост

УКАЗ № 482

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за държавната собственост, приет от ХL Народно събрание на 7 декември 2006 г.

Издаден в София на 13 декември 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за държавната собственост (обн., ДВ, бр. 44 от 1996 г.; изм., бр. 104 от 1996 г., бр. 55, 61 и 117 от 1997 г., бр. 93 и 124 от 1998 г., бр. 67 от 1999 г., бр. 9, 12, 26 и 57 от 2000 г., бр. 1 от 2001 г., бр. 38 от 2001 г. - Решение № 7 на Конституционния съд от 2001 г.; изм., бр. 45 от 2002 г., бр. 63 от 2003 г., бр. 24 и 93 от 2004 г., бр. 32 от 2005 г., бр. 17, 30, 36 и 64 от 2006 г.) § 1. В чл. 8 се правят следните изменения и допълнения: 1. В ал. 1 думите “този закон” се заменят с “българското законодателство”.

2. В ал. 2 думите “при условия и по ред, определени с правилника за прилагане на закона” се заличават.

3. Създава се ал. 3: “(3) Условията и редът за придобиване, управление и разпореждане с имоти извън страната - собственост на българската държава, се определят с правилника за прилагане на закона.” § 2. В чл. 19 се създава ал. 6: “(6) Имоти или части от тях - частна държавна собственост, могат да се продават или отдават под наем без търг за нуждите на дипломатически и консулски представителства на чужди държави и представителства на междуправителствени организации в Република България от министъра, ръководителя на друго ведомство или областния управител, на когото имотът е предоставен за управление.”

Заключителна разпоредба § 3. В Закона за допълнение на Закона за собствеността (ДВ, бр. 46 от 2006 г.) § 1 се изменя така: “§ 1. Давността за придобиване на държавни и общински имоти спира да тече до 31 декември 2007 г.”

Законът е приет от 40-то Народно събрание на 7 декември 2006 г. и е подпечатан с официалния печат на Народното събрание.

Председател на Народното събрание: Георги Пирински