Постановление № 106 от 1 юни 2012 г. за изменение и допълнение на Правилника за устройството и дейността на Военномедицинската академия, приет с Постановление № 168 на Министерския съвет от 2009 г.

ПОСТАНОВЛЕНИЕ № 106 ОТ 1 ЮНИ 2012 Г. за изменение и допълнение на Правилника за устройството и дейността на Военномедицинската академия, приет с Постановление № 168 на Министерския съвет от 2009 г. (обн., ДВ, бр. 51 от 2009 г.; изм. и доп., бр. 97 от 2011 г.)

МИНИСТЕРСКИЯТ СЪВЕТ ПОСТАНОВИ: § 1. В приложение № 1 към чл. 18, ал. 2 се правят следните изменения и допълнения: 1. В раздел І, т. 1.1 подточка 4 се изменя така: „4. Трансплантация на органи, тъкани и клетки: 4. 1. Осигуряване и експертиза на органи, тъкани и клетки за целите на трансплантацията. 4.

2. Вземане, експертиза, обработка, съхраняване, предоставяне и присаждане на органи от човешки труп – черен дроб. 4.

3. Вземане, експертиза, обработка, съхраняване и присаждане на част от черен дроб от жив донор.

4.4. Присаждане на тъкани от човешки труп – роговична, кожна, костно-сухожилна тъкан.“

2. В раздел ІV: а) в т. 4.1 се създава подточка 8: „8. Трансплантация на органи и тъкани: 8. 1. Вземане и експертиза на органи (откриване, установяване и поддържане на жизнените функции на потенциален донор с мозъчна смърт при налична сърдечна дейност) и предоставянето им за трансплантация. 8.

2. Присаждане на други тъкани от човешки труп: костно-сухожилни, хрущялни тъкани и кожа.“; б) в т. 4.2: аа) създават се нови подточки 10, 11 и 12: „10. ревматология; 11. нефрология; 12. ендокринология и болести на обмяната;“ бб) досегашните подточки 10 – 22 стават съответно подточки 13 – 25. § 2. В приложение № 2 към чл. 18, ал. 3, т. 4 се правят следните изменения и допълнения: 1. В раздел І, буква Б, т. 2 след думите „Катедра по обща и клинична патология“ се добавя „с компетентност в изпълнение на утвърдения медицински стандарт „КЛИНИЧНА ПАТОЛОГИЯ“.

2. В раздел ІV, буква А: а) в т. 1 думата „КАРДИОЛОГИЯ“ се заменя с „ВЪТРЕШНИ БОЛЕСТИ“; б) в т. 1г след думите „ВЪТРЕШНИ БОЛЕСТИ“ се добавя „в отделението се осъществява дейност и по: а) медицинската специалност „Нефрология“, отговаряща на І ниво на компетентност в изпълнение на медицинския стандарт по „НЕФРОЛОГИЯ“; б) медицинската специалност „Ревматология“, отговаряща на І ниво на компетентност в изпълнение на медицинския стандарт по „РЕВМАТОЛОГИЯ“; в) медицинската специалност „Ендокринология и болести на обмяната“, отговаряща на І ниво на компетентност в изпълнение на медицинския стандарт по „ЕНДОКРИНОЛОГИЯ И БОЛЕСТИ НА ОБМЯНАТА“.

3. В раздел V, буква А, т. 10 думите „І ниво“ се заменят с „ІІ ниво“. § 3. В приложение № 3 към чл. 18, ал. 4 се създава т. 8: „8. Многопрофилна болница за активно лечение (МБАЛ) – Плевен, към ВМА осъществява дейността си на адрес: гр. Плевен, ул. Георги Кочев № 6.“

Заключителна разпоредба § 4. Постановлението влиза в сила от деня на обнародването му в „Държавен вестник“.

За министър-председател: Цветан Цветанов

Главен секретар на Министерския съвет: Росен Желязков