Постановление № 331 от 30 декември 2009 г. за изменение и допълнение на Наредбата за изчисляване и изплащане на паричните обезщетения и помощи от Държавното обществено осигуряване, приета с Постановление № 364 на Министерския съвет от 2006 г.

ПОСТАНОВЛЕНИЕ № 331 ОТ 30 ДЕКЕМВРИ 2009 г. за изменение и допълнение на Наредбата за изчисляване и изплащане на паричните обезщетения и помощи от Държавното обществено осигуряване, приета с Постановление № 364 на Министерския съвет от 2006 г. (обн., ДВ, бр. 1 от 2007 г.; Решение № 9943 на Върховния административен съд от 2007 г. – бр. 1 от 2008 г.; изм. и доп., бр. 26 от 2008 г. и бр. 13 и 67 от 2009 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 10, ал. 1 се правят следните изменения: 1. В основния текст думите „(обн., ДВ, бр. 1 от 2006 г.; изм. и доп., бр. 7 от 2007 г. и бр. 8 от 2008 г.)“ се заменят с „(обн., ДВ, бр. 1 от 2006 г.; изм. и доп., бр. 7 от 2007 г., бр. 8 от 2008 г. и бр. 3 от 2009 г.)“.

2. Точка 1 се изменя така: „1. от работодателите, осигурителите и техните клонове и поделения – за всеки календарен месец не по-късно от два работни дни след деня на изплащане на дължимите възнаграждения или част от тях, а когато възнагражденията са начислени, но не са изплатени или не са начислени – не по-късно от два работни дни след последния ден на месеца, следващ месеца, през който е положен трудът;“. § 2. В чл. 16, ал. 1, т. 1 след думата „дължими“ се поставя запетая, добавя се „а за морските лица – внесени“ и се поставя запетая. § 3. В чл. 17 се правят следните изменения и допълнения: 1. В ал. 1 се създава изречение второ: „Когато възнаграждението не е начислено, до начисляването за нетно възнаграждение се взема предвид минималният месечен осигурителен доход по чл. 6, ал. 2, т. 3 КСО или минималната месечна работна заплата за страната, ако нямат определен минимален осигурителен доход.“

2. В ал. 2 се създава изречение второ: „Когато възнаграждението не е начислено, до начисляването за нетно възнаграждение се взема предвид минималният месечен осигурителен доход по чл. 6, ал. 2, т. 3 КСО.“

3. В ал. 3 се създава изречение второ: „За лицата, упражняващи трудова дейност и получаващи доходи на изборни длъжности, и за служителите с духовно звание на Българската православна църква и други регистрирани вероизповедания по Закона за вероизповеданията, когато възнаграждението не е начислено, до начисляването за нетно възнаграждение се взема предвид минималният месечен осигурителен доход по чл. 6, ал. 2, т. 3 КСО.“

4. Създава се нова ал. 7: „(7) За съпруга/съпругата на дългосрочно командирован служител в дипломатическа служба по време на задграничния му мандат и за морските лица месечното нетно възнаграждение е избраният от тях месечен осигурителен доход, върху който са внесени осигурителните вноски.“

5. Досегашната ал. 7 става ал. 8.

§ 4. В допълнителната разпоредба се правят следните изменения и допълнения: 1. Наименованието се изменя така: „Допълнителни разпоредби“.

2. Създава се § 1а: „§ 1а. По смисъла на наредбата „осигурител“ за съпруга/съпругата на дългосрочно командирован служител в дипломатическа служба по време на задграничния му мандат е изпращащото ведомство на дългосрочно командирования служител в дипломатическата служба.“ § 5. В приложение № 3 към чл. 5 в декларативната част се създава т. 12: „12. Правоотношението/осигуряването на майката/осиновителя не е прекратено – отнася се за случаите, когато баща, баба или дядо ползва отпуск за отглеждане на малко дете.“

Заключителна разпоредба § 6. Постановлението влиза в сила от 1 януари 2010 г.

Министър-председател: Бойко Борисов

Главен секретар на Министерския съвет: Росен Желязков