Решение № 84 от 16 февруари 2004 г. за определяне на спечелилия присъствен конкурс кандидат за предоставяне на концесия върху бъдещ обект - водностопански съоръжения язовир “Раков дол”, изравнителен водоем и гравитачна деривация от него - публична държавна собственост, които ще бъдат изградени със средства на концесионера

РЕШЕНИЕ № 84

ОТ 16 ФЕВРУАРИ 2004 Г. за определяне на спечелилия присъствен конкурс кандидат за предоставяне на концесия върху бъдещ обект - водностопански съоръжения язовир “Раков дол”, изравнителен водоем и гравитачна деривация от него - публична държавна собственост, които ще бъдат изградени със средства на концесионера

На основание чл. 18, ал. 2 от Закона за концесиите във връзка с чл. 30 от Правилника за прилагане на Закона за концесиите, приет с Постановление № 240 на Министерския съвет от 1995 г. (обн., ДВ, бр. 111 от 1995 г.; изм. и доп., бр. 15 от 1997 г., бр. 39 от 1998 г., бр. 48 от 2000 г. и бр. 27 от 2002 г.), Решение № 869 на Министерския съвет от 2002 г. (ДВ, бр. 2 от 2003 г.), Решение № 438 на Министерския съвет от 2003 г. (ДВ, бр. 57 от 2003 г.) и доклад на комисията по чл. 10 от Закона за концесиите, определена със Заповед № Р-14 от 17 февруари 2003 г. и Заповед № Р-64 от 3 октомври 2003 г. на министър-председателя

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен присъствен конкурс “Раков дол проджект” - АД, със седалище София, което придобива особено право на ползване върху бъдещ обект - водностопански съоръжения язовир “Раков дол”, включително инфраструктурата и принадлежности, обслужващи експлоатацията на язовира, изравнителен водоем и гравитачна деривация от него - публична държавна собственост, които ще бъдат изградени със средства на концесионера съгласно Решение № 869 на Министерския съвет от 2002 г. и Решение № 438 на Министерския съвет от 2003 г.

2. Одобрява резултатите от конкурса, както следва: 2. 1. Еднократно концесионно възнаграждение за предоставяне на концесията в размер 25 000 лв., платимо от концесионера в срок един месец от датата на подписването на концесионния договор. 2.

2. Годишно концесионно възнаграждение в размер 1 на сто от нетния размер на годишните приходи от концесионната дейност.

3. Концесионерът се задължава: 3. 1. Да направи инвестиция в размер не по-малък от 84 млн. евро при условията на Решение № 869 на Министерския съвет от 2002 г., Решение № 438 на Министерския съвет от 2003 г., конкурсното предложение и сключения концесионен договор. 3.

2. Да открие банкова гаранция в полза на концедента за гарантиране на инвестиционните си задължения в размер 10 на сто от планираната инвестиция за проектиране при условия съгласно концесионния договор. Представянето на банковата гаранция по предходното изречение е условие за влизането в сила на концесионния договор. 3.

3. Да открие банкова гаранция в полза на концедента за гарантиране на инвестиционните си задължения в размер 10 на сто от планираната инвестиция за изграждане на обекта при условия съгласно концесионния договор. 3.

4. Във връзка с осъществяваната концесионна дейност да открие 40 нови работни места.

4. Внесеният от “Раков дол проджект” - АД, паричен депозит за участие в конкурса се задържа и прихваща от еднократното концесионно възнаграждение по т. 2.1.

5. Упълномощава министъра на земеделието и горите да сключи от името на държавата концесионния договор с “Раков дол проджект” - АД, в срок един месец от датата на влизане в сила на решението, както и да представлява държавата като страна по концесионния договор и да осъществява контрол по изпълнението на договора.

6. Решението подлежи на обжалване пред Върховния административен съд относно неговата законосъобразност в 7-дневен срок от обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров