Наредба за изменение и допълнение на Наредба № 2 от 2004 г. за условията и реда за одобрение на типа на предно монтирана защитна конструкция при преобръщане и за одобрение на типа на нови колесни трактори с тясна колея по отношение на предно монтирана защитна конструкция при преобръщане

Наредба за изменение и допълнение на Наредба № 2 от 2004 г. за условията и реда за одобрение на типа на предно монтирана защитна конструкция при преобръщане и за одобрение на типа на нови колесни трактори с тясна колея по отношение на предно монтирана защитна конструкция при преобръщане (ДВ, бр. 26 от 2004 г.) § 1. В наименованието на наредбата думата “колесни” се заличава. § 2. В чл. 1, т. 1 и 2 думите “колесен” се заличават. § 3. В чл. 2 се правят следните изменения и допълнения: 1. Досегашният текст става ал. 1, а в т. 2 думите “широчина на колеята 1150 mm” се заменят с “широчина на колеята не повече от 1150 mm”.

2. Създава се ал. 2: “(2) Тази наредба се прилага и за: 1. колесни трактори от категория Т5; 2. верижни трактори от категория С2 и С5.” § 4. В чл. 3, ал. 1 думата “колесния” се заличава, а текстът “Центъра за изпитване на земеделска, горска техника и резервни части - Пловдив, наричан по-нататък “центърът” се заменя с “Контролно-техническа инспекция (КТИ)”. § 5. В чл. 4 се правят следните изменения и допълнения: 1. Създава се т. 7а: “7а. информация за размерите на стандартните вериги, които се монтират на типа трактор;”.

2. В т. 9 думите “ал. 11” се заменят с “ал. 15”.

3. Създава се нова т. 9: “9. информация за особености във функционирането или за специфични характеристики, които могат да бъдат установени само в комбинация с други части на трактора;”.

4. Досегашната т. 9 става т. 10. § 6. Създава се член 5а: “Чл. 5а. Когато предно монтираната защитна конструкция при преобръщане може да функционира или притежава специфична характеристика само в комбинация с други части от превозното средство и поради тази причина съответствието с едно или повече изисквания може да бъде установено единствено когато предно монтираната защитна конструкция при преобръщане действа в комбинация с останалите части на превозното средство, независимо дали проверката се извършва при нормалното функциониране на превозното средство или при симулация на процеса, обхватът на типовото одобрение на ЕО на предно монтираната защитна конструкция при преобръщане се ограничава само за такава комбинация.” § 7. В чл. 6, ал. 2 след думата “колесен” се добавя “или верижен”. § 8. В чл. 7, ал. 1 след думите “министърът на земеделието и горите” се добавя “по предложение на изпълнителния директор на КТИ”. § 9. В чл. 8 се правят следните изменения и допълнения: 1. В ал. 1 след думите “министърът на земеделието и горите” се добавя “по предложение на изпълнителния директор на КТИ”.

2. Създава се нова ал. 2: “(2) В сертификата за одобрение на типа се посочват ограниченията и условията при монтиране, когато са налице предпоставките по чл. 5а.”

3. Досегашната ал. 2 става ал. 3.

§ 10. В чл. 12 се правят следните изменения и допълнения: 1. В ал. 2 след думата “колесен” се добавя “или верижен”.

2. В ал. 3 думите “министърът на земеделието и горите чрез” се заличават. § 11. В чл. 13, ал. 2 след думите “чл. 10, ал. 2” се добавя “въз основа на направено предложение от изпълнителния директор на КТИ”. § 12. В чл. 14, ал. 1 след думите “Министърът на земеделието и горите” се добавя “по предложение на изпълнителния директор на КТИ”. § 13. Създава се чл. 14а: “Чл. 14а. Сертификатите на Европейската общност (ЕО сертификат) за одобрение на типа на превозни средства с тясна колея по отношение на предно монтирана защитна конструкция при преобръщане, издадени от компетентните органи на държави - членки на Европейския съюз, и номерирани съгласно приложение № 4, запазват действието си на територията на Република България, при условие че производителят или неговият упълномощен представител представи легализиран превод на сертификата на български език. Копие от сертификата се съхранява от КТИ.” § 14. В чл. 16, ал. 2, т. 1 символът “bg” се заменя с “е”. § 15. В чл. 17 се създава ал. 4: “(4) Производителят е длъжен да предостави данни за наличие на ограничения в типовото одобрение и данни за условията на монтиране.” § 16. В чл. 18 се правят следните изменения и допълнения: 1. В ал. 1 абревиатурата “(КТИ)” се заличава.

2. Алинея 2 се изменя така: “(2) Контролът по ал. 1 се извършва по реда на глава четвърта от Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника.” § 17. В чл. 20 се правят следните изменения и допълнения: 1. Създава се нова ал. 2: “(2) Служителите на КТИ при извършване на контрол на пазара имат правомощията и задълженията по чл. 15а от Закона за регистрация и контрол на земеделската и горската техника.”

2. Досегашната ал. 2 става ал. 3 и думите “изпълнителния директор на центъра” се заменят с “министъра на земеделието и горите”. § 18. В чл. 21 думите “предложението на изпълнителния директор на КТИ” се заменят с “констатациите по чл. 20 изпълнителният директор на КТИ”, а думите “изпълнителният директор на центъра” се заличават. § 19. Създава се чл. 22а: “Чл. 22а. (1) Пускането на пазара или пускането в употреба на одобрен тип предно монтирана защитна конструкция при преобръщане или регистрацията, пускането на пазара или пускането в употреба на одобрен тип на нови трактори с тясна колея по отношение на предно монтирана защитна конструкция при преобръщане, които притежават валиден сертификат за съответствие с одобрения тип и съответстват на одобрения тип, може да бъде отказано за период 6 месеца, ако предно монтирана защитна конструкция при преобръщане или тракторът представляват сериозен риск за: а) безопасността по пътя; б) околната среда; в) осигуряването на безопасни и здравословни условия на труд.

(2) В случаите по ал. 1 министърът на земеделието и горите незабавно уведомява за това органите за одобрение на типа на другите държави членки и Европейската комисия, като посочва причините, на които се основава този отказ.” § 20. В наименованието на глава трета след думата “колесен” се добавя “или верижен”. § 21. В наименованието на раздел I от глава трета след думата “колесен” се добавя “или верижен”. § 22. В чл. 23, ал. 1 след думата “колесен” се добавя “или верижен”. § 23. В чл. 24, ал. 1 се правят следните изменения и допълнения: 1. В т. 5 след думата “колесен” се добавя “или верижен”.

2. В т. 6 думите “ал. 11” се заменят с “ал. 15”. § 24. В чл. 25 се правят следните изменения и допълнения: 1. В ал. 2 след думата “колесен” се добавя “или верижен”.

2. В ал. 3 думите “министърът на земеделието и горите чрез” се заличават. § 25. В чл. 26 се правят следните изменения и допълнения: 1. В ал. 1 след думата “колесен” се добавя “или верижен”.

2. В ал. 3 думата “колесен” се заличава, а думите “Наредба № 21 за одобрение на типа на нови колесни трактори” се заменят с “Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника”. § 26. В чл. 27, ал. 1 се правят следните изменения и допълнения: 1. В текста на алинеята след думата “колесен” се добавя “или верижен”.

2. В т. 1 и 2 думите “колесния трактор” се заменят с “трактора”. § 27. В наименованието на раздел II от глава трета след думата “колесен” се добавя “или верижен”. § 28. В чл. 28 се правят следните изменения и допълнения: 1. В ал. 1 след думата “колесен” се добавя “или верижен”.

2. В ал. 2, т. 1 думата “колесен” се заличава. § 29. В чл. 29 се правят следните изменения и допълнения: 1. В ал. 1 и 2 думата “колесен” се заличава.

2. В ал. 1 се създава т. 3: “3. когато са необходими нови изпитвания и/или проверки.” § 30. В чл. 30 се правят следните изменения: 1. В ал. 1 думата “колесен” се заличава.

2. В ал.1, т. 4 думите “ал. 11” се заменят с “ал. 15”.

3. В ал. 2 думите “колесния трактор” се заменят с “трактора”, думите “органа за контрол” се заменят с “техническата служба”.

4. В ал. 3 думата “колесен” се заличава, а думите “колесния трактор” се заменят с “трактора”. § 31. В чл. 31, ал. 3 след думата “колесен” се добавя “или верижен”. § 32. В чл. 32 се правят следните изменения и допълнения: 1. В ал. 1 и 2 след думите “министърът на земеделието и горите” се добавя “по предложение на изпълнителния директор на КТИ”, а след думата “колесен” се добавя “или верижен”.

2. В ал. 3 след думата “колесен” се добавя “или верижен”.

3. В ал. 4 думата “колесен” се заличава, а думите “Наредба № 21 за одобрение на типа на нови колесни трактори” се заменят с “Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника”. § 33. В чл. 33 ал. 1 се изменя така: 1. В текста на алинеята след думата “колесен” се добавя “или верижен”.

2. В т. 1 думите “колесен трактор” се заменят с “трактора”. § 34. В чл. 34 след думата “колесен” се добавя “или верижен”. § 35. Създава се глава четвърта: “Глава четвърта

ОСИГУРЯВАНЕ СЪОТВЕТСТВИЕТО НА ПРОДУКЦИЯТА С ОДОБРЕН ТИП Чл. 35. Осигуряването на съответствието на продукцията с одобрен тип включва оценка на системата за управление на качеството (първоначална оценка) и проверки на производителя и на продукцията (мерки за осигуряване на съответствие на продукцията).

Чл. 36. Преди издаване на сертификата за одобрение на типа изпълнителният директор на КТИ извършва оценка за наличието на мерки и процедури за осигуряване на ефективен контрол за съответствие на произведените предно монтирани защитни конструкции при преобръщане и нови трактори с тясна колея по отношение на предно монтирана защитна конструкция при преобръщане с одобрения тип.

Чл. 37. (1) Оценките и проверките по чл. 35 се извършват от изпълнителния директор на КТИ.

(2) При първоначална оценка изпълнителният директор на КТИ взима предвид наличната информация, отнасяща се до: 1. сертификацията на производителя съгласно чл. 38, извършена от орган по сертификация на системи по качеството, акредитиран от Изпълнителна агенция “Българска служба за акредитация” (ИА “БСА”) или от национален орган по акредитация на държава - член на Европейския съюз (ЕС); 2. оценките на системите за управление на качеството на производителя, извършени на мястото на производството от производителя (ите) съгласно изискванията на стандарти БДС EN ISO 9001:2001. (3) Допускат се изключения от изискванията на еквивалентен стандарт БДС EN ISO 9001:2001 по отношение на т. 7.3. “Удовлетворение на клиента и непрекъснати подобрения”.

(4) Оценките и проверките по чл. 35 могат да се извършват от името на министъра на земеделието и горите от орган за одобрение на типа на друга държава член.

(5) Органът по ал. 4 подготвя документ за съгласие, в който се посочват областите и производствените съоръжения, които ще се използват за целите на тази глава.

(6) При получаване от министъра на земеделието и горите на молба от орган за одобрение на типа на друга държава член министърът на земеделието и горите незабавно изпраща документ за съгласие съгласно ал. 5 или уведомление, че не може да предостави изисквания документ.

Чл. 38. (1) При първоначална оценка изпълнителният директор на КТИ признава сертифициране на производителя по стандарт БДС EN ISO 9001:2001 с изключенията по чл. 37, ал. 3.

(2) Производителят осигурява информацията, свързана със сертифицирането по ал. 1, както и уведомява изпълнителния директор на КТИ за всякакви промени по отношение на валидността или обхвата на сертификацията.

Чл. 39. (1) При одобрение на типа на трактор не се повтарят първоначалните оценки, извършени за целите на издаване на сертификати за одобрение на предно монтирани защитни конструкции при преобръщане.

(2) В случай че в обхвата на оценките по ал. 1 не са били включени мястото и дейностите, свързани с монтажа на превозното средство, се извършва допълнителна оценка.

Чл. 40. Производителят осигурява съответствието на производството с одобрения тип на всяка предно монтирана защитна конструкция при преобръщане и всеки нов колесен трактор с тясна колея по отношение на предно монтирана защитна конструкция при преобръщане.

Чл. 41. (1) В процеса на одобрение на типа изпълнителният директор на КТИ проверява мерките за осигуряване на съответствие на продукцията.

(2) Мерките по ал. 1 включват документирани планове за провеждане на периодични изпитвания и проверки, необходими за установяване на непрекъснато съответствие с одобрения тип.” § 36. В допълнителната разпоредба се правят следните изменения и допълнения: 1. В т. 2 думата “Колея” се заменя с “Колея на колесен трактор”.

2. Точка 4 се изменя така: “4. “Надлъжна равнина на симетрия на колесен трактор” е вертикалната равнина, перпендикулярна на отсечката, свързваща точките А и В (определящи максималната колея) и минаваща през средата й.”

3. В т. 5 след думите “колесна база” се добавя “на колесен трактор”.

4. В т. 8 след думата “колесен” се добавя “или верижен”, а след думата “колесния” се добавя “или верижния”.

2. Създават се т. 10, 11 и 12: “10. “Колея/напречна база на верижен трактор” е хоризонталното разстояние между надлъжните вертикални равнини, минаващи през средите на верижните задвижващи механизми.

11. “Надлъжна равнина на симетрия на верижен трактор” е вертикалната равнина, успоредна и отстояща на еднакво разстояние от централните равнини на верижните задвижващи механизми.

12. “Надлъжна база на верижен трактор” е хоризонталното разстояние между вертикалните напречни равнини, минаващи през осите на задвижваните и задвижващите колела на верижните задвижващи механизми.” § 37. Приложение № 1 към чл. 4, ал. 1, т. 8 се изменя и допълва така: 1. Създава се т. 2.2.2. 4: “2.2.2. 4. когато позицията на седалката е регулируема само по дължина и вертикално, надлъжната ос, минаваща през точката за оразмеряване на седалката, трябва да бъде паралелна на вертикалната надлъжна равнина на трактора, минаваща през центъра на волана, и на не повече от 100 mm от тази равнина.”

2. В т. 2.4 думите “Маси: +/1°” се заменят с “Маси: +/1 %”, думите “Сили: +/2°” се заменят със “Сили: +/2 %”.

3. В т. 3.1.3. 2 думата “преобръща” се заменя с “накланя”.

4. В т. 3.1.4. 1 обозначенията “3.1.3. 1” и “3.1.3. 2” се заменят съответно с “3.1.4. 2” и “3.1.4. 3”.

5. В т. 3.1.4. 3.1, в определението на символа L6 думата “може” се заменя с “минус”.

6. В т. 3.2.5. 1.2 думите “контактуват с” се заменят със “се допират до”.

7. В т. 3.2.5. 3.1 пред думата “свързани” се добавя “неподвижно”.

8. В т. 3.3.1. 1.1. 4 числото “200” се заменя с “2000”.

9. В т. 3.3.1. 1.2. 1 думата “деформиран” се заменя с “определен”. § 38. Приложение № 4 към чл. 7, ал. 2 се изменя и допълва така: 1. Съществуващият текст става част I.

2. В т. 2 съкращението “bg34” се заменя с “е34”.

3. В т. 4 числата “2000/19” се заменят с “2000/22”.

4. Създава се част II: “Част II

ЕС сертификати за одобряване на типа запазват действието си на територията на България, ако имат нанесен отличителен номер на някоя от посочените държави членки: 1 за Германия; 2 за Франция; 3 за Италия; 4 за Холандия; 5 за Швеция; 6 за Белгия; 7 за Унгария; 8 за Чехия; 9 за Испания; 11 за Великобритания; 12 за Австрия; 13 за Люксембург; 17 за Финландия; 18 за Дания; 20 за Полша; 21 за Португалия; 23 за Гърция; 24 за Ирландия; 26 за Словения; 27 за Словакия; 29 за Естония; 32 за Латвия; 36 за Литва; CY за Кипър; MT за Малта”

Допълнителни разпоредби § 39. Навсякъде в текста на наредбата думата “центъра” се заменя с “КТИ”. § 40. Навсякъде в приложенията към наредбата думите “пътен просвет” се заменят с “просвет”. § 41. Навсякъде в текста на наредбата и в приложенията към нея пред думите “сертификат за одобрение на типа”, “сертификата за одобрение на типа” и “сертификатът за одобрение на типа” се добавя “ЕО”.

Преходни и заключителни разпоредби § 42. По отношение на превозните средства, принадлежащи към категория Т2, наредбата се прилага спрямо: 1. новите типове превозни средства, считано от 1 януари 2006 г.; 2. всички нови превозни средства, влезли в употреба, считано от 1 юли 2009 г. § 43. За превозни средства от категории Т5, С2 и С5 наредбата се прилага след влизане в сила на изискванията, посочени в приложение № 2, т. 21.1 от Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника: 1. три години след датата на влизане в сила по отношение на нови типове превозни средства; 2. шест години след датата на влизане в сила по отношение на всички превозни средства, влезли в употреба. § 44. По искане на производител изискванията на тази наредба спрямо нови типове превозни средства могат да се приложат от датата на влизане в сила на изискванията, посочени в приложение № 2, т. 21.1 от Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника. § 45. До датата на влизане в сила на Договора за присъединяване към Европейския съюз “техническа служба” по смисъла на тази наредба е Центърът за изпитване на земеделска, горска техника и резервни части - Пловдив, или техническа служба, нотифицирана от държава - членка на Европейския съюз, да извършва изпитвания и проверки по отношение на технически изисквания по тази наредба. § 46. До датата на влизане в сила на Договора за присъединяване към Европейския съюз символът “е” се заменя с “bg”. § 47. След датата на влизане в сила на Договора за присъединяване към Европейския съюз обменът на информация между Република България и компетентните органи на държавите - членки на Европейския съюз, се осъществява по реда на глава осма от Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника.

За министър: Св. Бъчварова