Административният съд – София област, осми състав, на основание чл. 189, ал. 1, чл. 191, ал. 2, чл. 192 и чл. 188 във връзка с чл. 181, ал. 1 и 2, чл. 196 във връзка с чл. 157, ал. 1, пр. 2 и чл. 163 от АПК съобщава, че в Административния съд – София област, е образувано адм. д. № 429/2018 г. по описа на съда по протест на Окръжна прокуратура – София, което е насрочено за разглеждане в открито съдебно заседание на 27.06.2018 г. от 10 ч. и по което предмет на оспорване е Правилникът за организацията и дейността на Общинския съвет – гр. Долна баня, неговите комисии и взаимодействието му с общинската администрация, алтернативно против чл. 19, ал. 1, т. 10, чл. 20, ал. 4, чл. 82 и 83 от същия правилник, приет с Решение № 5 от 3.11.2015 г., изменен и допълнен с Решение № 6 от 17.11.2015 г. и с Решение № 71 от 11.08.2016 г. на ОбС – гр. Долна баня. Конституирани страни в производството са: оспорващ – Окръжната прокуратура – София, и административен орган – Общинският съвет – гр. Долна баня, чрез председателя му.