Постановление № 83 от 17 април 2006 г. за осигуряване на средства от централния бюджет за 2006 г. за поемане на разходи, свързани със защитата, престоя и медицинското обслужване на подсъдимите български граждани и един палестински гражданин по делото в Либия

ПОСТАНОВЛЕНИЕ № 83 ОТ 17 АПРИЛ 2006 Г. за осигуряване на средства от централния бюджет за 2006 г. за поемане на разходи, свързани със защитата, престоя и медицинското обслужване на подсъдимите български граждани и един палестински гражданин по делото в Либия

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от централния бюджет за 2006 г. допълнителни средства по бюджета на Министерството на външните работи в размер 250 000 лв.

Чл. 2. Средствата по чл. 1 сe осигуряват за: а) командировъчни от България и в Либия, свързани с процеса, за храна, медицинско обслужване и медикаменти, преводачески услуги, такси, пощенски и телекомуникационни разходи, материали и консумативи, както и за дребни ежедневни нужди, свързани с престоя на подсъдимите български граждани и палестинския гражданин Ашраф Ал-Хаджудж в Либия; б) медицинско и стоматологично лечение и закупуване на необходими лекарства за д-р Здравко Георгиев.

Чл. 3. Средствата по чл. 1 да се осигурят от преструктуриране на разходите по централния бюджет за 2006 г.

Чл. 4. Министърът на финансите да извърши налагащите се във връзка с чл. 1 промени по бюджета на Министерството на външните работи за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на външните работи и на министъра на финансите.

Министър-председател: Сергей Станишев

Главен секретар на Министерския съвет: Севдалин Мавров