Върховният административен съд, първо отделение, на основание чл. 188 във връзка с чл. 181, ал. 1 от Административнопроцесуалния кодекс съобщава, че е постъпила жалба от „Беста Мед“ – ЕООД, гр. Трявна, чрез адв. Христо Николаев Хинков. Предмет на оспорване са отделни разпоредби от Наредбата за условията, правилата и реда за регулиране и регистриране на цените на лекарствените продукти, приета с ПМС № 97 от 2013 г.: чл. 14, ал. 4 от наредбата в ред. й, изменена с § 5, т. 2 от ПМС № 348 от 2014 г. за изменение; чл. 14, ал. 5, 6 и 7 от наредбата, създадени с § 5, т. 3 от ПМС № 348 от 2014 г. за изменение и допълнение; чл. 23, ал. 3 от наредбата, в ред. й, изменена с § 8, т. 2 от ПМС № 348 от 2014 г. за изменение; чл. 23, ал. 4, 5 и 6 от наредбата, създадени с § 8, т. 3 от ПМС № 348 от 2014 г. за изменение; чл. 34 от наредбата в ред., изм. с § 13 от ПМС № 348 от 2014 г. за изменение и допълнение и § 11, т. 1 и 2 от ПМС № 323 от 2015 г. за изменение и допълнение; чл. 43, ал. 1, изр. 3 от наредбата, създадено с § 18, т. 1 от ПМС № 323 от 2015 г. за изменение и допълнение; чл. 43, ал. 2, изр. 3 от наредбата, създадено с § 18, т. 2 от ПМС № 323 от 2015 г. за изменение и допълнение; чл. 43, ал. 3, изр. 3 от наредбата, създадено с § 18, т. 3 от ПМС № 323 от 2015 г. за изменение и допълнение; чл. 43, ал. 4, изр. 3 от наредбата, създадено с § 18, т. 4 от ПМС № 323 от 2015 г. за изменение и допълнение; чл. 57б, ал. 2 от наредбата, създаден с § 20 от ПМС № 323 от 2015 г. за изменение и допълнение. По жалбата е образувано адм. д. № 5314/2017 г. по описа на Върховния административен съд, първо отделение, насрочено за 10.10.2017 г. от 14 ч.