Инструкция № 1 от 20 февруари 2008 г. за съдържанието на аптечките на моторните превозни средства

МИНИСТЕРСТВО НА ЗДРАВЕОПАЗВАНЕТО

ИНСТРУКЦИЯ № 1 от 20 февруари 2008 г. за съдържанието на аптечките на моторните превозни средства Чл. 1. (1) Аптечките на движещите се по пътя три- и четириколесни моторни превозни средства съдържат: 1. еластична лента за кръвоспиране (по Есмарх, 5 см/1 м) - 1 брой; 2. марлен бинт, 5 см/5 м - 2 броя; 3. марлен бинт, 8 см/5 м - 2 броя; 4. марлен бинт, 10 см/5 м - 2 броя; 5. пакет медицински памук, 25 г - 1 брой; 6. стерилни превръзки за повърхностни рани, 10 см/10 см - 4 броя; 7. стерилни превръзки за повърхностни рани, 40 см/60 см - 1 брой; 8. пластири за рани, 3 см/6 см ґ 4 броя - 2 броя опаковки; 9. адхезивен пластир за прикрепване на превръзка, 2,5 см/2,5 м - 1 брой; 10. триъгълна кърпа, 96 см/96 см/136 см - 2 броя; 11. стерилни полиетиленови ръкавици, голям размер - 2 чифта; 12. разтвор на водна основа, подходящ за дезинфекция на ръце и раневи повърхности - 200 мл; 13. безопасни игли - 6 броя; 14. ножица с тъпи върхове - 1 брой; 15. уред за обдишване - 1 брой.

(2) Всички медицински изделия, посочени в ал. 1, следва да са в срок на годност.

Чл. 2. (1) Аптечките на автомобили, предназначени за превозване на пътници с повече от 8 места за сядане без мястото на водача, съдържат двойно количество от превързочните и помощните материали, посочени в чл. 1, ал. 1.

(2) Аптечките на автомобили, предназначени за превозване на пътници с повече от 30 места за сядане без мястото на водача, съдържат тройно количество от превързочните и помощните материали, посочени в чл. 1, ал. 1.

Чл. 3. Съдържанието на аптечките се поставя в подходяща чанта, която позволява правилното съхранение на превързочните и помощните материали, обозначена с надпис “Аптечка”.

Заключителна разпоредба

Параграф единствен. Тази инструкция се издава на основание чл. 139, ал. 2, т. 2 и § 11, ал. 2 от преходните и заключителните разпоредби на Закона за движението по пътищата и отменя Инструкция № 2 от 1997 г. за съдържанието на аптечките на моторните превозни средства (ДВ, бр. 51 от 1997 г.).

Министър: Р. Гайдарски