Постановление № 309 от 17 ноември 2016 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2016 г.

ПОСТАНОВЛЕНИЕ № 309 ОТ 17 НОЕМВРИ 2016 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на труда и социалната политика за 2016 г., както следва: 1. увеличава утвърдените разходи по „Политика в областта на социалната закрила и равните възможности“, по бюджетна програма „Осигуряване на целева социална защита за отопление на населението с ниски доходи“ със сумата 26 000 000 лв.; 2. увеличава утвърдените разходи по „Политика в областта на хората с увреждания“, по бюджетна програма „Интеграция на хората с увреждания“ със сумата 10 000 000 лв.; 3. увеличава утвърдените разходи по „Политика в областта на трудовите отношения“, по бюджетна програма „Осигуряване на подходящи условия на труд“ със сумата 800 000 лв.; 4. намалява утвърдените разходи по „Политика в областта на социалното включване“, по бюджетна програма „Подпомагане на семейства с деца“ със сумата 35 753 000 лв.; 5. намалява утвърдените разходи по „Политика в областта на заетостта“, по бюджетна програма „Осигуряване на заетост и повишаване на качеството на работната сила на безработните и заетите лица“ със сумата 747 000 лв.; 6. намалява утвърдените разходи по „Политика в областта на социалната закрила и равните възможности“, по бюджетна програма „Равни възможности“ със сумата 140 000 лв.; 7. намалява утвърдените разходи по „Политика в областта на жизненото равнище, доходите и демографското развитие“, по бюджетна програма „Демографско развитие на населението“ със сумата 120 000 лв., по бюджетна програма „Доходи от труд и жизнено равнище“ със сумата 20 000 лв. и по бюджетна програма „Инструменти за социална сигурност, социална икономика“ със сумата 20 000 лв.

Чл. 2. Министърът на труда и социалната политика да извърши налагащите се от чл. 1 промени по бюджета на Министерството на труда и социалната политика за 2016 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на министъра на труда и социалната политика. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков