Постановление № 130 от 28 юни 2005 г. за изменение и допълнение на нормативни актове на Министерския съвет

ПОСТАНОВЛЕНИЕ № 130 ОТ 28 ЮНИ 2005 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Министерството на земеделието и горите, приет с Постановление № 203 на Министерския съвет от 1999 г. (обн., ДВ, бр. 105 от 1999 г.; изм. и доп., бр. 107 от 2000 г., бр. 17, 44 и 88 от 2001 г., бр. 39 от 2002 г., бр. 25, 79 и 111 от 2003 г. и бр. 8 от 2005 г.), се правят следните изменения и допълнения: 1. В чл. 4, ал. 1 след думите “областта на земеделието” се добавя “селските райони”.

2. В чл. 6 т. 8 се изменя така: “8. определя и прилага политиката в областта на земеделието, селските райони и горското стопанство, финансирана от специални фондове и от държавния бюджет, включително по проектите, финансирани от предприсъединителните фондове на Европейския съюз;”.

3. В чл. 18, ал. 2 числото “2641” се заменя с “2607”.

4. В чл. 25 т. 9 се изменя така: “9. дирекция “Развитие на селските райони”;”.

5. Член 33 се изменя така: “Чл. 33. Дирекция “Развитие на селските райони”: 1. организира и координира работата по изготвянето на програмни документи за развитие на земеделието и селските райони; 2. в качеството си на управляващ орган на Програмата за развитие на земеделието и селските райони за периода 2007 - 2013 г. създава механизъм и отговаря за цялостната организация по управление, наблюдение, контрол, оценка и отчет на прилагането съгласно регламентите на Европейския съюз; 3. създава механизъм и отговаря за наблюдението и оценката на предприсъединителната програма САПАРД; 4. осъществява координация с програмите, финансирани от Структурните фондове на Европейския съюз; 5. организира и провежда дейностите, свързани с публичността на програмите, съвместно с Държавен фонд “Земеделие”; 6. прилага държавната политика в областта на агроекологията; разработва и координира национална и регионални агроекологични програми; координира работата на Комисията по биологично земеделие; осъществява надзор върху работата на контролните органи.”

6. В чл. 36б: а) точка 3 се изменя така: “3. координира дейностите по селекция и репродукция в животновъдството и подпомага министъра при осъществяването на надзор върху дейността на Изпълнителната агенция по селекция и репродукция в животновъдството и развъдните асоциации;”; б) точка 5 се отменя; в) точка 6 се изменя така: “6. разработва потребностите за животновъдството от фуражно зърно и води регистър на разрешените за употреба добавки към фуражите;”; г) създават се т. 16 - 20: “16. ежегодно представя пред Държавен фонд “Земеделие” предложение за начините на субсидиране в животновъдния сектор, както и предложения за актуализация на инвестиционна програма “Животновъдство”; 17. създава и поддържа Единната национална система за животните, предназначени за селекция и репродукция, както и регистрите по чл. 15 и 31 от Закона за животновъдството; 18. подпомага създаването и дейността на продуктовите бордове; 19. координира дейността на лабораторните звена за изследване на животновъдната продукция и биопродукти; 20. координира дейността по спазване на зоохигиенните изисквания при отглеждането на селскостопанските животни.”

7. В приложението към чл. 18, ал. 3 се правят следните изменения: а) в наименованието числото “2641” се заменя с “2607”; б) ред “Експертен представител в Мисията на Република България към Европейските общности в Брюксел 1” се заличава; в) на ред “Обща администрация” числото “66” се заменя с “67”; г) на ред “Дирекция “Финансово-стопанска дейност” числото “41” се заменя с “42”; д) на ред “Специализирана администрация” числото “2528” се заменя с “2494”; е) на ред “Главна дирекция “Структурна политика” числото “2135” се заменя с “2062”; ж) на ред “Дирекция “Интеграционна политика” числото “46” се заменя с “50”; з) на ред “Дирекция “Развитие на селските райони и инвестиции” думите “и инвестиции” се заличават и числото “26” се заменя с “50”; и) на ред “Дирекция “Агростатистика” числото “14” се заменя с “25”. § 2. В Постановление № 203 на Министерския съвет от 1999 г. за приемане на Устройствен правилник на Министерството на земеделието и горите и за преобразуване и закриване на административни структури към министъра на земеделието и горите (обн., ДВ, бр. 105 от 1999 г.; изм. и доп., бр. 107 от 2000 г., бр. 44 и 88 от 2001 г., бр. 39 от 2002 г., бр. 1 и 4 от 2003 г.; попр., бр. 8 от 2003 г.; изм. и доп., бр. 25 и 79 от 2003 г. и бр. 3 и 8 от 2005 г.) се правят следните изменения: 1. В чл. 2, ал. 4, т. 1 числото “210” се заменя с “280”.

2. В приложение № 2 към чл. 4, ал. 2 се правят следните изменения: а) в т. 2 числото “2642” се заменя с “2700”; б) в т. 10 числото “240” се заменя с “280”. § 3. В Постановление № 240 на Министерския съвет от 1992 г. за преструктуриране на ветеринарното дело в Република България (обн., ДВ, бр. 101 от 1992 г.; изм. и доп., бр. 68 от 1993 г., бр. 63 от 1994 г., бр. 5 и 94 от 1995 г., бр. 109 от 1996 г., бр. 50 и 101 от 1997 г., бр. 63 и 102 от 1999 г., бр. 107 от 2000 г., бр. 44, 88 и 112 от 2001 г. и бр. 39 от 2002 г.) се правят следните изменения: 1. В чл. 2: а) в ал. 1 след думата “София” се поставя точка и текстът до края се заличава; б) създава се нова ал. 2: “(2) Националната ветеринарномедицинска служба има предмет на дейност: управление и организиране на ветеринарномедицинската дейност; здравеопазване на животните; контрол върху събирането, обезвреждането и преработката на странични животински продукти; опазване на околната среда от вредното въздействие на животновъдството и свързаните с него дейности; научноизследователска и лабораторно-диагностична дейност в областта на ветеринарната медицина; контрол върху производството, търговията, съхраняването и употребата на ветеринарномедицински продукти; ветеринарно-санитарен и лабораторен контрол върху добива, преработката, съхраняването, транспортирането, търговията, вноса и износа на суровини, продукти и храни от животински произход, фуражи и фуражни добавки; представителство на страната в международните организации в областта на ветеринарната медицина.”

2. Досегашната ал. 2 става ал. 3 и се изменя така: “(3) В състава на Националната ветеринарномедицинска служба се включват: 28 регионални ветеринарномедицински служби, Столична дирекция “Държавен ветеринарно-санитарен контрол”, Институтът за контрол на ветеринарномедицински продукти - София, Централната лаборатория по ветеринарно-санитарна експертиза и екология - София, Националният диагностичен научноизследователски ветеринарномедицински институт (НДНИВМИ) - София, Регионалният диагностичен ветеринарномедицински институт - Велико Търново, Регионалният диагностичен ветеринарномедицински институт - Стара Загора, и редакцията на списание “Ветеринарна сбирка” и на списание “Ветеринарна медицина”.”

3. В чл. 2б ал. 1 се отменя.

4. Член 2в се отменя.

5. Създава се чл. 2г: “Чл. 2г. (1) Преобразува считано от 1 август 2005 г. териториалните звена на НДНИВМИ във Велико Търново и Стара Загора в регионални диагностични ветеринарномедицински институти към Националната ветеринарномедицинска служба.

(2) Трудовите правоотношения с работниците и служителите в преобразуваните по ал. 1 звена се уреждат при условията и по реда на чл. 123 от Кодекса на труда.”

6. В чл. 3: а) в ал. 1 след думите “Националната ветеринарномедицинска служба” се поставя точка и текстът до края се заличава; б) алинея 2 се отменя.

Заключителна разпоредба § 4. Постановлението влиза в сила от деня на обнародването му в “Държавен вестник” с изключение на чл. 2г от Постановление № 240 на Министерския съвет от 1992 г. за преструктуриране на ветеринарното дело в Република България, който влиза в сила от 1 август 2005 г.

Министър-председател: Симеон Сакскобургготски

Главен секретар на Министерския съвет: Севдалин Мавров