Правилник за изменение и допълнение на Правилника за дейността на Комисията за публичен надзор над регистрираните одитори

КОМИСИЯ ЗА ПУБЛИЧЕН НАДЗОР НАД РЕГИСТРИРАНИТЕ ОДИТОРИ

Правилник за изменение и допълнение на Правилника за дейността на Комисията за публичен надзор над регистрираните одитори (обн., ДВ, бр. 1 от 2009 г.; изм., бр. 38 от 2009 г., бр. 36 и 70 от 2010 г. и бр. 75 от 2011 г.)

Параграф единствен. В чл. 9 ал. 2 се изменя така: „(2) Членовете на комисията: 1. получават възнаграждение за всяко участие в заседание, проверка (разследване) и международна проява на комисията в размер 300 лв.; месечното възнаграждение на член на комисията не може да превишава 50 % от основната месечна заплата на председателя на комисията; 2. могат да бъдат награждавани еднократно в рамките на една календарна година с парични и предметни награди в размер до 50 на сто от основната месечна работна заплата на председателя на комисията.“

Председател: Николай Чаталбашев