Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от Окръжна прокуратура – Бургас, против разпоредбите на чл. 4, ал. 1, т. 4 и 5, чл. 31г, чл. 37, ал. 3, т. 6 и чл. 41, ал. 1, т. 8 от Наредбата за определяне и администриране на местните такси и цени на услуги на територията на община Приморско и законосъобразността на чл. 64 от подзаконовия акт – раздел II от глава IV от наредбата, озаглавена „Цени на административни услуги“. По оспорването е образувано адм. д. № 2269/2017 г., насрочено за 16.11.2017 г. от 10,20 ч.