Наредба № 55 от 11 юли 2017 г. за определяне на регулираните пазари от трети държави, които са еквивалентни на регулираните пазари или многостранни системи за търговия в държава – членка на Европейския съюз, или в друга държава – страна по Споразумението за Европейското икономическо пространство

КОМИСИЯ ЗА ФИНАНСОВ НАДЗОР

НАРЕДБА № 55 от 11 юли 2017 г. за определяне на регулираните пазари от трети държави, които са еквивалентни на регулираните пазари или многостранни системи за търговия в държава – членка на Европейския съюз, или в друга държава – страна по Споразумението за Европейското икономическо пространство Чл. 1. Тази наредба определя регулираните пазари от трети държави, които за целите на чл. 4, т. 1 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици се приемат за еквивалентни на регулираните пазари или многостранни системи за търговия в държава – членка на Европейския съюз, или в друга държава – страна по Споразумението за Европейското икономическо пространство.

Чл. 2. Регулирани пазари от трети държави, които се приемат за еквивалентни на регулираните пазари или многостранни системи за търговия в държава – членка на Европейския съюз, или в друга държава – страна по Споразумението за Европейското икономическо пространство, са регулираните пазари, включени в списък на Европейската комисия, публикуван на основание чл. 19, пар. 6 от Директива 2004/39/ЕО на Европейския парламент и на Съвета относно пазарите на финансови инструменти, за изменение на директиви 85/611/ЕИО и 93/6/ЕИО на Съвета и Директива 2000/12/ЕО на Европейския парламент и на Съвета и за отмяна на Директива 93/22/ЕИО на Съвета (ОВ 145/1 от 30 април 2004 г.).

Заключителни разпоредби § 1. Тази наредба се приема на основание чл. 4, т. 1 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. § 2. Наредбата е приета с Решение № 170-Н от 11 юли 2017 г. на Комисията за финансов надзор.

Председател: Карина Караиванова