Наредба за изменение и допълнение на Наредба № I-45 от 2000 г. за регистрацията, отчета, пускането в движение и спирането от движение на моторните превозни средства и на ремаркетата, теглени от тях

МИНИСТЕРСТВО НА ВЪТРЕШНИТЕ РАБОТИ

Наредба за изменение и допълнение на Наредба № I-45 от 2000 г. за регистрацията, отчета, пускането в движение и спирането от движение на моторните превозни средства и на ремаркетата, теглени от тях (обн., ДВ, бр. 31 от 2000 г.; изм., бр. 48 и 105 от 2002 г.; изм., бр. 68 и 105 от 2003 г.) § 1. В чл. 5 се правят следните изменения и допълнения: 1. Създава се нова алинея 2: “(2) Необходимата информация за попълване на свидетелството за регистрация на моторните превозни средства и ремаркетата (приложение № 3 към чл. 33, ал. 3) се предоставя от собствениците по данни на производителите или техни официални представители в страната.”

2. Досегашните ал. 2, 3 и 4 стават съответно ал. 3, 4 и 5. § 2. В чл. 13, ал. 2 след думата “изправност” се добавя изразът “(без фабрично новите превозни средства)”. § 3. В чл. 30 се правят следните изменения и допълнения: 1. В ал. 1 думата “нови” се заличава.

2. Създава се нова ал. 2: “(2) При използването на превозни средства с временните регистрационни табели в превозното средство задължително присъства представител на търговеца, на когото са предоставени табелите.”

3. Досегашната ал. 2 става ал. 3.

§ 4. В чл. 32, ал. 1, т. 1 след думата “регистрация” се добавя изразът “(без фабрично новите превозни средства)”. § 5. В чл. 32а след думите “първоначална регистрация” се добавят думите “(без фабрично новите превозни средства)”.

Министър: Р. Петков