Наредба за изменение на Наредба № 6 от 2008 г. за изискванията и параметрите на качеството за универсалната услуга, специалните мерки за хора с увреждания и реда за избор на предприятията, предоставящи обществени електронни съобщителни мрежи и/или услуги, и за възлагане на задължението за предоставяне на универсалната услуга

Наредба за изменение на Наредба № 6 от 2008 г. за изискванията и параметрите на качеството за универсалната услуга, специалните мерки за хора с увреждания и реда за избор на предприятията, предоставящи обществени електронни съобщителни мрежи и/или услуги, и за възлагане на задължението за предоставяне на универсалната услуга (ДВ, бр. 32 от 2008 г.) § 1. В чл. 11 се правят следните изменения и допълнения: 1. Текстът на чл. 11 става ал. 1.

2. Точка 1 се изменя така: „1. фактор за оценка на преноса на глас (R фактор) – не по-малък от 75, когато услугата се предоставя чрез фиксирани електронни съобщителни мрежи, и не по-малък от 70, когато услугата се предоставя чрез безжични електронни съобщителни мрежи.“

3. В т. 3 след тирето се добавят думите „не по-малко от“.

4. Създава се ал. 2: „(2) Допуска се параметрите на качеството да бъдат с по-ниски стойности от посочените в ал. 1 само в случай на ремонт, претоварване и повреди на мрежата, както и при спиране на работа на мрежата по независещи от предприятието причини.“ § 2. В чл. 12, т. 2 думите „брой повреди на абонатна линия“ се заменят с „процент повреди на абонатна линия“. § 3. В § 1 от допълнителната разпоредба т. 12 се изменя така: „12. „Процент повреди на абонатна линия“ е съотношението между броя на получените основателни съобщения (оплаквания) за повреди на абонатната линия и средния брой на абонатните линии за периода на отчитане.“

Министър: Ал. Цветков