Наредба за изменение и допълнение на Наредба № 3 от 1999 г. за приемане на деца и ученици в Националния учебен комплекс по култура с Лицей за изучаване на италиански език и култура с участието на Република Италия

МИНИСТЕРСТВО НА КУЛТУРАТА

Наредба за изменение и допълнение на Наредба № 3 от 1999 г. за приемане на деца и ученици в Националния учебен комплекс по култура с Лицей за изучаване на италиански език и култура с участието на Република Италия (обн., ДВ, бр. 25 от 1999 г.; изм. и доп., бр. 32 от 2001 г., бр. 25 от 2002 г., бр. 15, 20 и 57 от 2003 г., бр. 11 от 2006 г., бр. 77 от 2007 г., бр. 76 от 2009 г., бр. 14 от 2010 г.) § 1. В чл. 1 се правят следните изменения и допълнения: 1. В ал. 3 след думите „освободени места“ се добавя „и броят на децата в група е по-малък от 22“.

2. В ал. 4 след думите „освободени места“ се добавя „и броят на децата в група е по-малък от 22“. § 2. В чл. 7, ал. 1 думите „отделно за момичета и за момчета“ се заличават. § 3. Параграф 7 от заключителните разпоредби се изменя така: „§ 7. Наредбата се издава на основание чл. 26а, ал. 5 от Закона за народната просвета.“

За министър: М. Тодоров