Постановление № 85 от 25 април 2012 г. за предоставяне на допълнителни бюджетни кредити по бюджета на Министерския съвет за 2012 г.

ПОСТАНОВЛЕНИЕ № 85 ОТ 25 АПРИЛ 2012 Г. за предоставяне на допълнителни бюджетни кредити по бюджета на Министерския съвет за 2012 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави от централния бюджет за 2012 г. по бюджета на Министерския съвет допълнителни бюджетни кредити в размер 755 000 лв., от които: 1. за окончателно разплащане на изпълнението по договора между областния управител на област Бургас и ДЗЗД „Урбагеоплан“, сключен в изпълнение на решението по т. 29 от Протокол № 16 от заседанието на Министерския съвет на 20 април 2011 г. – 399 000 лв.; 2. за ремонтни и довършителни строителни дейности на храм „Света София“ – 356 000 лв.

(2) Средствата по ал. 1 да се осигурят за сметка на икономии и/или преструктуриране на разходите по централния бюджет за 2012 г.

Чл. 2. Министърът на финансите по предложение на главния секретар на Министерския съвет да извърши налагащите се от чл. 1 корекции по съответните бюджети за 2012 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на главния секретар на Министерския съвет.

Министър-председател: Бойко Борисов

Главен секретар на Министерския съвет: Росен Желязков