Постановление № 2 от 7 януари 2005 г. за изменение и допълнение на Наредбата за определяне на базисни цени, цени за изключените площи и учредяване право на ползване и сервитути върху гори и земи от горския фонд, приета с Постановление № 252 на Министерския съвет от 2003 г.

ПОСТАНОВЛЕНИЕ № 2 ОТ 7 ЯНУАРИ 2005 Г. за изменение и допълнение на Наредбата за определяне на базисни цени, цени за изключените площи и учредяване право на ползване и сервитути върху гори и земи от горския фонд, приета с Постановление № 252 на Министерския съвет от 2003 г. (обн., ДВ, бр. 101 от 2003 г.; изм., бр. 39 от 2004 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се създава т. 10: “10. размера на обезщетенията за сервитути върху гори и земи от горския фонд, които възникват в полза на енергийните предприятия съгласно Закона за енергетиката при разширение на съществуващи и при изграждане на нови енергийни обекти.” § 2. В чл. 7, ал. 1 се създава изречение второ: “Типът на месторастенето на земята под застроените площи в горския фонд се определя по типа месторастене на земята на съседните незастроени горски територии.” § 3. В чл. 20, ал. 5 се създава изречение второ: “В тези случаи базисната цена по чл. 97 от Правилника за прилагане на Закона за държавната собственост се определя за последната, най-ниска зона в населеното място.” § 4. В чл. 21, ал. 1 и 2 след думите “базисната цена на земята” се добавя “за последната, най-ниска зона в населеното място.” § 5. В чл. 22 се правят следните допълнения: 1. В ал. 1 и 2 след думите “базисната цена на земята” се добавя “за последната, най-ниска зона в населеното място.”

2. Създава се ал. 6: “(6) Обезщетението за сервитут върху гори и земи от горския фонд, който възниква в полза на енергийно предприятие съгласно Закона за енергетиката при разширение на съществуващ и при изграждане на нов енергиен обект, е равно на базисната цена на площта на имота, включена в границите на сервитута.” § 6. В чл. 40, ал. 10 след думата “извършва” се добавя “при условия и по ред, определени”. § 7. Приложение № 3 към чл. 7, ал. 7 се изменя така: “Приложение № 3 към чл. 7, ал. 7

Добавка

(лв./ха)

София, национални курорти и вилни 5000 зони към тях, земи на разстояние

10 км от морето

Населени места от I и II тип 2000

Населени места от III и IV тип 1000

Населени места от V и VI тип 500

Населени места от VII и VIII тип 0

” § 8. В приложение № 19 към чл. 20, ал. 2 и чл. 30 се правят следните изменения: 1. В т. 3 думите “чл. 12 от Правилника за прилагане на Закона за пътищата, приет с Постановление № 245 на Министерския съвет от 2000 г. (обн., ДВ, бр. 98 от 2000 г.; изм. и доп., бр. 42 и 62 от 2001 г.)” се заменят с “чл. 6 от Закона за пътищата”.

2. В края на приложението, в т. 2 думите “Зоните по т. 2 и 3” се заменят със “Зоните по т. 2 и 4”.

Преходни разпоредби § 9. За доклади за оценки, разгледани и приети от съответната комисия за оценка преди влизането в сила на постановлението, се прилага досегашният ред. § 10. (1) Доклади за оценки, подадени за разглеждане и приемане до комисиите за оценка преди влизането в сила на постановлението, се разглеждат в срок два месеца от влизането му в сила и: 1. се приемат, ако са изготвени в съответствие с изискванията на наредбата преди влизането в сила на постановлението; 2. се връщат на вносителя за изготвяне и представяне на нов доклад за оценка, ако не са изготвени в съответствие с изискванията на наредбата преди влизането в сила на постановлението. Преработените доклади за оценки се представят в срок 3 месеца от уведомяването на вносителя за решението на комисията.

(2) Докладите за оценките, представени в срока по ал. 1, т. 2, се разглеждат от съответната комисия в срок един месец от представянето им.

(3) Докладите за оценки по ал. 2, които не са изготвени в съответствие с изискванията, както и представените след изтичането на срока по ал. 1, т. 2 се връщат на вносителя срещу разписка.

Министър-председател: Симеон Сакскобургготски

За главен секретар на Министерския съвет: Веселин Даков