Наредба за изменение и допълнение на Наредба № 19 от 2004 г. за производство и търговия на посадъчен материал от зеленчукови култури

МИНИСТЕРСТВО НА ЗЕМЕДЕЛИЕТО И ГОРИТЕ

Наредба за изменение и допълнение на Наредба № 19 от 2004 г. за производство и търговия на посадъчен материал от зеленчукови култури (ДВ, бр. 51 от 2004 г.) § 1. В чл. 1 се правят следните изменения и допълнения: 1. Алинея 1 се изменя така: “(1) С тази наредба се уреждат: 1. изискванията за качество, здравно състояние, опаковане и етикетиране на зеленчуковия посадъчен материал, съгласно разпоредбите на Директива 92/33/ЕС и Директива 93/61/ЕС, въведени с тази наредба; 2. списъкът на специфичните вредни организми и болести, които влияят върху качеството на зеленчуковия посадъчен материал, съгласно приложение № 2; 3. одобряването на зеленчуковия посадъчен материал, съответстващ на изискванията по т. 1; 4. предлагането на пазара на Общността на зеленчуков посадъчен материал; 5. специфичните мерки за наблюдение и контрол на производството и търговията на зеленчуков посадъчен материал от производителите и/или търговците, съгласно Директива 93/62/ЕС, въведена в тази наредба.”

2. Алинея 2 се изменя така: “(2) Наредбата се прилага за размножителен посадъчен материал и посадъчен материал за производство на зеленчуци от сортове и/или хибриди на зеленчукови култури, посочени в приложение № 1, в съответствие с изискванията на Директива 92/33/ЕС и в случаите, където е подходящо за прилагане, с изискванията на Директива 2000/29/ЕС за защитни мерки срещу вредни организми при внос на растения и растителни продукти в страните членки, въведена в Наредба № 1 от 1998 г. за фитосанитарен контрол (ДВ, бр. 82 от 1998 г.).”

3. В ал. 3 след думите “части от растения” се добавя “(подложки)”, а след думите “на други видове” се добавя “по условията на чл. 4 на Директива 93/61/ЕС” и думите “Директива 77/93/ЕС” се заменят с “Директива 2000/29/ЕС”. § 2. В чл. 7 се правят следните изменения и допълнения: 1. В ал. 1 след думата “извършват” се добавя “визуални инспекции” и думата “прегледи” се поставя в скоби.

2. Алинея 2 се изменя така: “(2) Зеленчуковият размножителен и посадъчен материал трябва най-малко при визуални инспекции (прегледи) да изглежда реално свободен от вредни организми и болести или признаци и симптоми за такива организми и болести, влияещи върху качеството на посадъчния материал и намаляващи неговата използваемост и по-специално от вредни организими и болести по приложение № 2 по отношение на посочените родове или видове зеленчукови култури.”

3. Алинея 6 се изменя така: “(6) Когато зеленчуковият размножителен и посадъчен материал при извършваните инспекции показва признаци или симптоми на вредни организми или болести по ал. 2 по време на отглеждането му, същият се третира подходящо и където е възможно болните (заразените) растения се отстраняват.”

4. Алинея 7 се изменя така: “(7) Зеленчуковият посадъчен материал - луковици от видовете лук шалот и чесън, трябва да е произведен директно (пряко) от изходен размножителен материал, който е проверяван (инспектиран) в стадиите на развитие (отглеждане) и за който е установено най-малко визуално, че е реално свободен от всякакви вредни организми и болести или признаци и симптоми на същите, в съответствие с ал. 2 и по-специално тези по приложение № 2.” § 3. В чл. 10 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Зеленчуковият размножителен и посадъчен материал трябва да е реално без дефекти, които биха увредили неговото качество като такъв.” § 4. В чл. 11 ал. 4 се изменя така: “(4) Върху опаковката се поставя етикет на производителя в съответствие с чл. 11 на Директива 92/33/ЕС, съдържащ данните, посочени в приложение № 3. Етикетът се изработва от подходящ за целта материал, който не е използван преди това, и информацията в него се отпечатва най-малко на един от езиците на Общността.” § 5. В чл. 13, ал. 1 след думата “материал” се добавя “както и на производителите и/или търговците”. § 6. В чл. 15, ал. 2 думите “Директива 77/93/ЕС” се заменят с “Директива 2000/29/ЕС”. § 7. Наименованието на глава четвърта се изменя така: “Специфични мерки за наблюдение и контрол на производството и търговията на зеленчуков посадъчен материал от производителите и/или търговците”. § 8. В чл. 21 се правят следните изменения и допълнения: 1. Досегашният текст става ал. 1 и след думите “тази наредба” се добавя: “в съответствие с Директива 92/33/ЕС”.

2. Създава се ал. 2: “(2) За извършване на дейностите във връзка с ал. 1 производителите и/или търговците прилагат мерки за наблюдение и контрол, извършвани от самите тях или от друг акредитиран производител и/или търговец, или от официален контролен орган, в съответствие с чл. 5 (2) на Директива 92/33/ЕС, които мерки за наблюдение и контрол са различни от контрола по чл. 6 (4) на същата Директива, извършван от официалните органи (ИАСАС и/или НСРЗ за страната).” § 9. В чл. 22 т. 3 се изменя така: “3. да извършват визуални инспекции (прегледи) на посевите при необходимост и в подходящо време (в съответните фази от развитието на културата) по методите, прилагани от официалните органи ИАСАС и НСРЗ.” § 10. В чл. 23, ал. 2, т. 4 думите “Директива 77/93/ЕС” се заменят с “Директива 2000/29/ЕС”. § 11. В чл. 24, ал. 1 т. 1 и 2 се изменят така: “1. произведеното количество посадъчен материал (растения); 2. други производства, ако има такива;”. § 12. В чл. 25 се правят следните изменения и допълнения: 1. В ал. 2 накрая се добавя “и да извършва собствени проверки”.

2. В ал. 3, т. 2 след думите “технически начин” се добавя “и използвани статистически надеждни процедури”.

3. Създава се т. 5: “5. квалификацията на екипа (специалистите) на производителя да извършва проверките.” § 13. В § 1 се създават т. 8 и 9: “8. Производител на зеленчуков посадъчен материал е всяко физическо или юридическо лице, отговарящо на условията на чл. 28, ал. 1 и 2 от Закона за посевния и посадъчния материал (ЗППМ), което се занимава професионално най-малко с една от следните дейности, свързани със зеленчуковия посадъчен материал: размножаване, производство, съхраняване и/или третиране.

9. Търговец на зеленчуков посадъчен материал е физическо или юридическо лице, отговарящо на изискването на чл. 28, ал. 4 ЗППМ, което извършва търговия на зеленчуков посадъчен материал, произведен от лицата по т. 8. Търговецът може да е и производител по условията на т. 8. ” § 14. В приложение № 3 към чл. 11, ал. 4 се правят следните изменения и допълнения: 1. В т. 1 думите “ЕС” се заменят с “ЕО”.

2. В т. 2 след думите “Република България” в скоби се добавя “BG”.

3. В т. 7 след думите “на изходния материал” се добавя “(в случая на семена)”.

4. Точка 9 се изменя така: “9. Общото име (или наименованието на вида), изписано с латински букви и/или ботаническо име на вида, когато материалът е придружен с растителен паспорт, съгласно Директива 92/105/ЕЕС, въведена в Наредба № 1 от 1998 г. за фитосанитарен контрол.”

5. В т. 15 думите “и ако материалът се придружава с фитосанитарен паспорт, неговият номер” се заличават.

Заключителна разпоредба § 15. Наредбата влиза в сила от деня на обнародването й в “Държавен вестник”.

За министър: Ст. Юруков