Наредба за изменение на Наредба № 9 от 2003 г. за начина и реда за оценка на активите и пасивите на фондовете за допълнително пенсионно осигуряване и на пенсионноосигурителното дружество, на стойността на нетните активи на фонда, за изчисляване и обявяване на стойността на един дял и за изискванията към воденето на индивидуалните партиди

КОМИСИЯ ЗА ФИНАНСОВ НАДЗОР

Наредба за изменение на Наредба № 9 от 2003 г. за начина и реда за оценка на активите и пасивите на фондовете за допълнително пенсионно осигуряване и на пенсионноосигурителното дружество, на стойността на нетните активи на фонда, за изчисляване и обявяване на стойността на един дял и за изискванията към воденето на индивидуалните партиди (обн., ДВ, бр. 109 от 2003 г.; изм. и доп., бр. 34 от 2004 г., бр. 57 от 2005 г., бр. 32 от 2006 г.; доп., бр. 86 от 2006 г.; изм. и доп., бр. 39 от 2007 г., бр. 28 и 74 от 2009 г.) § 1. В чл. 6 се правят следните изменения: 1. В ал. 1 думите „не по-малък от 1 на сто“ се заменят с „не по-малък от 0,01 на сто“.

2. В ал. 2 думите „средноаритметична на най-високата цена „купува“ се заменят със „средноаритметична на обявената в борсовия бюлетин най-висока цена „купува“.

3. В ал. 3 думите „се извършва по най-високата цена „купува“ се заменят със „се извършва по обявената в борсовия бюлетин най-висока цена „купува“. § 2. В чл. 10, ал. 1 се изменя така: „(1) Последващата оценка на инвестиционен имот по справедлива стойност се извършва от пенсионноосигурителното дружество съгласно оценката на пазарната стойност на имота към последния работен ден на всяко тримесечие, изготвена от независим оценител, притежаващ правоспособност за извършване на оценка на недвижими имоти съгласно Закона за независимите оценители.“

Преходни и заключителни разпоредби § 3. (1) Наредбата влиза в сила на 1.01.2014 г.

(2) Последващата оценка на активите на фонд за допълнително пенсионно осигуряване за последния работен ден на 2013 г. се извършва по досегашния ред. § 4. В 14-дневен срок от влизането в сила на тази наредба пенсионноосигурителните дружества привеждат правилата по чл. 17 в съответствие с разпоредбите й и ги представят за одобрение от заместник-председателя, ръководещ управление „Осигурителен надзор“. § 5. Наредбата е приета от Комисията за финансов надзор с Решение № 143-Н от 3.12.2013 г.

За председател: Ангел Джалъзов