Решение № 480 от 9 юли 2003 г. за даване на разрешение за прехвърляне на правата и задълженията по Договора за търсене и проучване на нефт и газ в блок „Бургас - Дълбоко море" от „Винтидж Петролеум Интернешънъл, Инк." на „Винтидж Петролеум България, Инк."

РЕШЕНИЕ № 480 ОТ 9 ЮЛИ 2003 Г. за даване на разрешение за прехвърляне на правата и задълженията по Договора за търсене и проучване на нефт и газ в блок „Бургас - Дълбоко море" от „Винтидж Петролеум Интернешънъл, Инк." на „Винтидж Петролеум България, Инк."

На основание чл. 25, ал. 1 и 5 във връзка с чл. 5, т.2 и чл. 6, ал. 2 от Закона за подземните богатства и Решение № 721 на Министерския съвет от 2002 г. за издаване на разрешение на „Винтидж Петролеум Интернешънъл, Инк." — Тулса, Оклахома, САЩ, за търсене и проучване на нефт и газ в блок „Бургас — Дълбоко море" (ДВ, бр. 107 от 2002 г.)

МИНИСТЕРСКИЯТ СЪВЕТ

РЕШИ: 1. Разрешава на „Винтидж Петролеум Ин-тернешънъл, Инк." — Тулса, Оклахома, САЩ, титуляр на разрешение за търсене и проучване на нефт и газ в блок „Бургас — Дълбоко море", да прехвърли изцяло на „Винтидж Петролеум България, Инк." — Джордж Таун, Гранд Кайман, Кайманови острови, правата и задълженията, произтичащи от разрешението и конкретизирани в Договора за търсене и проучване на нефт и газ в блок „Бургас — Дълбоко море", сключен с министъра на околната среда и водите на 14 декември 2002 г.

2. Упълномощава министъра на околната среда и водите да подпише с „Винтидж Петро-леум Интернешънъл, Инк. " — Тулса, Оклахома, САЩ, и с „Винтидж Петролеум България, Инк." — Джордж Таун, Гранд Кайман, Кайма-нови острови, допълнително споразумение към договора за търсене и проучване на нефт и газ в блок „Бургас — Дълбоко море" в едномесечен срок от обнародването на решението в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров