Закон за изменение и допълнение на Закона за потребителския кредит

УКАЗ № 206

На основание чл.98, т.4 от Конституцията на Република България

ПОСТАНОВЯВАМ: Да се обнародва в „Държавен вестник“ Законът за изменение и допълнение на Закона за потребителския кредит, приет от ХLI Народно събрание на 15 юли 2010 г.

Издаден в София на 27 юли 2010 г.

Президент на републиката: Георги Първанов

Подпечатан с държавния печат.

Министър на правосъдието: Маргарита Попова

ЗАКОН за изменение и допълнение на Закона за потребителския кредит (ДВ, бр. 18 от 2010 г.) § 1. В чл. 4, ал. 1, т. 2 и 3 думите „и 25“ се заменят с „25 и 33а“. § 2. Създава се чл. 33а: „Чл. 33а. (1) Кредиторът публикува на интернет страницата си: 1. текущия размер на използваните от него референтни лихвени проценти, и

2. използваната от него методология за определяне на референтния лихвен процент.

(2) Кредиторът е длъжен да поддържа на интернет страницата си и данни за размера на всички референтни лихвени проценти, които той е определил по ал. 1.

(3) Методологията по ал. 1 не може да се променя едностранно от кредитора след сключването на договора за кредит.“ § 3. Създава се чл. 50а: „Чл. 50а. За нарушение на чл. 33а на виновните лица се налага глоба в размер от 700 до 2000 лв. – за физическите лица, и имуществена санкция в размер от 3000 до 8000 лв. – за едноличните търговци и юридическите лица.“

Заключителна разпоредба § 4. Законът влиза в сила един месец след обнародването му в „Държавен вестник“.

Законът е приет от 41-ото Народно събрание на 15 юли 2010 г. и е подпечатан с официалния печат на Народното събрание.

За председател на Народното събрание: Анастас Анастасов