Административният съд – Добрич, съобщава на основание чл. 188 във връзка с чл. 181, ал. 1 и 2 АПК, че е постъпил от Окръжна прокуратура – Добрич, протест за отмяна на чл. 31, ал. 2 и 3 във връзка с ал. 1, т. 1 от Наредба № 1 за осигуряване на обществения ред, опазването на околната среда и собствеността на територията на община Каварна, в които е предвидено нарушителите на забраната за паркиране по зелени площи, пешеходни зони, паркове и тротоари да се санкционират с наказание глоба в размер от 50 до 100 лв., предвидено в ал. 2, и глоба от 100 до 500 лв. (при повторно нарушение), предвидено в ал. 3. На основание чл. 189, ал. 2 АПК всеки, който има правен интерес, може да се присъедини към оспорването или да встъпи като страна, наред с административния орган, до началото на устните състезания при всяко положение на делото, без право да иска повтаряне на извършени процесуални действия. Препис от молбата за присъединяване или встъпване да се връчи на насрещните страни. Във връзка с оспорването е образувано адм. д. № 608/2016 г. по описа на Административния съд – Добрич, насрочено за 17.01.2017 г. от 13 ч.