Решение за избиране на Комисия за контрол над службите за сигурност, прилагането и използването на специалните разузнавателни средства и достъпа до данните по Закона за електронните съобщения

РЕШЕНИЕ за избиране на Комисия за контрол над службите за сигурност, прилагането и използването на специалните разузнавателни средства и достъпа до данните по Закона за електронните съобщения

Народното събрание на основание чл. 79, ал. 1 от Конституцията на Република България и чл. 17, ал. 1 и ал. 2, т. 21, чл. 19 и чл. 21, ал. 1, 2 и 3 от Правилника за организацията и дейността на Народното събрание РЕШИ: 1. Комисията за контрол над службите за сигурност, прилагането и използването на специалните разузнавателни средства и достъпа до данните по Закона за електронните съобщения се състои от 10 народни представители – по двама от парламентарните групи на: ПП ГЕРБ, „БСП за България“, „Обединени патриоти“, „Движение за права и свободи“ и ПП ВОЛЯ.

2. Избира състав и ръководство на комисията, както следва: Димитър Николов Лазаров – председател и член на комисията; Славчо Георгиев Велков – заместник-председател и член на комисията; Валентин Кирилов Касабов – заместник-председател и член на комисията.

Членове: Цветан Генчев Цветанов, Филип Стефанов Попов, Десислав Славов Чуколов, Мустафа Сали Карадайъ, Елхан Мехмедов Кълков, Веселин Найденов Марешки.

Решението е прието от 44-то Народно събрание на 10 май 2017 г. и е подпечатано с официалния печат на Народното събрание.

Председател на Народното събрание: Димитър Главчев