Постановление № 69 от 28 март 2008 г. за изменение и допълнение на нормативни актове на Министерския съвет

ПОСТАНОВЛЕНИЕ № 69 ОТ 28 МАРТ 2008 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В приложението към § 2 от преходните и заключителните разпоредби на Постановление № 215 на Министерския съвет от 2005 г. за приемане на Устройствен правилник на Министерството на държавната администрация и административната реформа (обн., ДВ, бр. 83 от 2005 г.; изм. и доп., бр. 96 от 2005 г., бр. 40 от 2006 г.; Решение № 11975 на Върховния административен съд от 2006 г. - бр. 99 от 2006 г.; изм. и доп., бр. 28 и 108 от 2007 г. и бр. 17 от 2008 г.) се правят следните изменения: 1. В наименованието числото “552” се заменя с “498”.

2. Ред осми “Лечебно-възстановителна база “Велинград” се отменя. § 2. В приложение № 1 към чл. 1, ал. 1, т. 1 от Постановление № 175 на Министерския съвет от 2007 г. за заплатите в бюджетните организации и дейности (обн., ДВ, бр. 61 от 2007 г.; изм. и доп., бр. 78, 80, 100, 101, 104, 108 и 110 от 2007 г. и бр. 10, 14, 17, 24 и 32 от 2008 г.) в пореден № 2, колона 4 се добавя числото “661,69”.

Преходни и заключителни разпоредби § 3. Трудовите правоотношения на служителите в Лечебно-възстановителна база “Велинград”, предоставена безвъзмездно за управление на Народното събрание, се уреждат при условията и по реда на чл. 123 от Кодекса на труда. § 4. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров