Решение за избиране на Комисия за контрол на Държавна агенция “Национална сигурност”

РЕШЕНИЕ за избиране на Комисия за контрол на Държавна агенция “Национална сигурност”

Народното събрание на основание чл. 79, ал. 1 от Конституцията на Република България и чл. 18, ал. 1 и ал. 2, т. 16, ал. 5 и чл. 20, ал.1 и 4 от Правилника за организацията и дейността на Народното събрание РЕШИ: 1. Комисията за контрол на Държавна агенция “Национална сигурност” се състои от 6 народни представители - по един от всяка парламентарна група, и се председателства на ротационен принцип на две последователни сесии от представители на парламентарните групи извън най-голямата парламентарна група.

2. Избира за членове, както следва: Иван Петров Иванов

Димитър Стоянов Дъбов

Иван Йорданов Костов

Волен Николов Сидеров

Яне Георгиев Янев

Камен Костов Костадинов.

3. На основание чл. 18, ал. 5 от Правилника за организацията и дейността на Народното събрание председателстването на Комисията за контрол на Държавна агенция “Национална сигурност” започва от най-малката парламентарна група в Народното събрание и продължава по реда на увеличаване на числения състав на следващите парламентарни групи.

Решението е прието от 41-то Народно събрание на 29 юли 2009 г. и е подпечатано с официалния печат на Народното събрание.

Председател на Народното събрание: Цецка Цачева