Решение № 681 от 21 юли 2011 г. за изменение и допълнение на Техническите изисквания за осъществяване на електронни съобщения чрез радиосъоръжения от любителската радиослужба

КОМИСИЯ ЗА РЕГУЛИРАНЕ НА СЪОБЩЕНИЯТА

РЕШЕНИЕ № 681 от 21 юли 2011 г. за изменение и допълнение на Техническите изисквания за осъществяване на електронни съобщения чрез радиосъоръжения от любителската радиослужба (приети с Решение № 1212 от 27 септември 2007 г., обн., ДВ, бр. 88 от 2007 г.; изм. и доп., бр. 51 от 2009 г.)

На основание чл. 32, т. 1, буква „а“ и т. 2 от Закона за електронните съобщения Комисията за регулиране на съобщенията реши: § 1. В чл. 8 се правят следните изменения и допълнения: 1. Досегашният текст става ал. 1.

2. Създават се ал. 2 и 3: „(2) Регистърът по ал. 1 съдържа следната информация: 1. идентификационни данни на радиолюбителя: а) за физически лица – трите имена и постоянен адрес; б) за юридически лица и еднолични търговци – наименование(фирма), седалище и адрес на управление; 2. данни за опознавателен знак; 3. номер и дата на издадено/преиздадено разрешително и радиолюбителски клас (за физически лица); 4. отговорник на радиоклуба (за юридически лица и еднолични търговци).

(3) Данните по чл. 8, ал. 2, т. 1, буква „а“, касаещи адреса на радиолюбителя, се публикуват в регистъра само при изрично желание от негова страна.“ § 2. В чл. 25 се създава ал. 5: „(5) При условие че радиолюбител чужденец притежава хармонизирано радиолюбителско свидетелство (HAREC) в съответствие с Препоръка T/R 61-02 на CEPT, в случаите на ал. 2 и 4 към заявлението по чл. 19 се прилагат заверени от заявителя копия на HAREC документа и на документа, удостоверяващ пребиваването му в Република България.“ § 3. В т. 7 на приложение № 2 към чл. 20 след думите „заявление по чл. 19“ се добавя „в срок не по-късно от 2 дни преди обявената дата на изпита“. § 4. В приложение № 3 към чл. 22 се правят следните изменения и допълнения: 1. Създава се т. 9б: „9б. Временните опознавателни знаци се освобождават по реда на т. 9а. 2.“

2. Създават се т. 10.3 – 10.6: „10.3. Освободените лични опознавателни знаци по т. 9а. 2 се предоставят за ползване от датата на освобождаването им, когато притежателят на опознавателния знак декларира, че знакът не е използван. 10.

4. Освободените временни опознавателни знаци се предоставят за ползване от датата на освобождаването им. 10.

5. Радиолюбителят може да откаже ползването на предоставения му личен опознавателен знак не повече от 2 пъти. 10.

6. Допуска се изключение по т. 10.5, когато при промяна на постоянния адрес на радиолюбителя се сменя зоната, определена в личния опознавателен знак по реда на т. 1.

Председател: В. Божков