Решение № 166 от 8 март 2005 г. за определяне на спечелилия неприсъствен конкурс кандидат за концесионер за добив на кремъчни конкреции - неметални полезни изкопаеми - индустриални минерали - подземни богатства по чл. 2, т. 2 от Закона за подземните богатства, от находище “Кривня”, с. Кривня, община Ветово, област Русе

РЕШЕНИЕ № 166 ОТ 8 МАРТ 2005 Г. за определяне на спечелилия неприсъствен конкурс кандидат за концесионер за добив на кремъчни конкреции - неметални полезни изкопаеми - индустриални минерали - подземни богатства по чл. 2, т. 2 от Закона за подземните богатства, от находище “Кривня”, с. Кривня, община Ветово, област Русе

На основание чл. 50, т. 2 от Закона за подземните богатства

МИНИСТЕРСКИЯТ СЪВЕТ

РЕШИ: 1. Определя за концесионер чрез проведен неприсъствен конкурс ЕТ “Стамболийски 1995 г. - Христо Иванов” - с. Дряновец, и предоставя на концесионера особено право на ползване върху находище “Кривня”, община Ветово, област Русе, чрез добив на кремъчни конкреции - неметални полезни изкопаеми - индустриални минерали - подземни богатства по чл. 2, т. 2 от Закона за подземните богатства.

2. Определя минимално концесионно възнаграждение по т. 8.3 от Рeшение № 732 на Министерския съвет от 2004 г. за предоставяне на концесия за добив на неметални полезни изкопаеми - индустриални минерали - кремъчни конкреции - подземни богатства по чл. 2, т. 2 от Закона за подземните богатства, от находище “Кривня”, с. Кривня, община Ветово, област Русе (ДВ, бр. 86 от 2004 г.), в размер 2,5 щ. д. за 1 тон добита суровина. Стойността на минималното годишно концесионно възнаграждение не може да бъде по-малка от 2500 щ. д.

3. Концесионерът се задължава да представи на концедента банковата гаранция по т. 7.1 от Решение № 732 на Министерския съвет от 2004 г. в 30-дневен срок от сключването на концесионния договор.

4. Упълномощава министъра на икономиката да сключи концесионния договор с ЕТ “Стамболийски 1995 г. - Христо Иванов” в 30-дневен срок от обнародването на решението в “Държавен вестник” при условията на това решение, Решение № 732 на Министерския съвет от 2004 г. и параметрите на конкурсното предложение на ЕТ “Стамболийски 1995 г. - Христо Иванов” - с. Дряновец.

Министър-председател: Симеон Сакскобургготски

Главен секретар на Министерския съвет: Севдалин Мавров